12 Cara Manfaatkan Teknologi Untuk Sambut Hari Raya Aidilfitri

Cara Moden Sambut Hari Raya
Di laman Facebook dan Whatsapp, masih lagi tidak berhenti diskusi tentang cara sambut raya untuk menjimatkan wang. Banyak gambar dan video yang dikongsikan, sampai membuatkan meningkatnya nafsu amarah. Tidak kurang juga yang ketawa berdekah-dekah.
Buat apa mahu penat-penat marah-marah? Maka kami kongsikan beberapa cadangan kami untuk sambut raya dengan memanfaatkan teknologi, berbantukan beberapa cadangan yang kami telah baca sebelum ini:

1. Blast Whatsapp group dengan mesej Selamat Hari Raya
Foto Kredit: imore.com
Buat apa penat-penat mahu mesej satu persatu? Siap-siap copy mesej hari raya siapa yang paling best!. Lepas tu, blast pada semua Whatsapp group yang ada.

Patut atau Tidak?: Tidak

2. Mohon maaf dengan Skype atau Facetime
Foto Kredit: onecardme.com
Walaupun tinggal satu negara (dan walaupun satu rumah), mungkin boleh cuba mohon maaf di hari mulia ini menggunakan teknologi. Agak-agak berkesan tak?
Perlukah diikut?: Tidak

3. Sediakan Wi-Fi di kampung
Foto Kredit: pi1mkgbanggol.blogspot.com
Untung kalau kampung ada Streamyx. Jarang-jarang ada UniFi. Maka, penyelesaiannya, cuba bawa balik mobile broadband yang ada. Siap-siap topup Yes4G, Maxis, Celcom, Digi, U-Mobile atau apa-apa sahaja yang ada.
Perlukah diikut?: Mungkin

4. Masukkan topup dalam sampul duit raya
Foto Kredit: nachmeinemeinung.wordpress.com
Rata-rata, kanak-kanak zaman sekarang sudah ada telefon sendiri. Sedar tau tidak, bila kita beri mereka duit raya, duit itu juga akan digunakan untuk beli topup.
RM5 pun cukup dah!
Perlukah diikut?: Agak pelik, tetapi boleh cuba

5. Balik kampung guna Waze
Foto Kredit: poskod.my
Ini penting. Sentiasa siap sedia untuk cilok jalan lain kalau dah nampak merah. Biar jauh sedikit asalkan tidak terperangkap dalam kesesakan jalanraya.
Bila tiba hari raya, kampung adalah kawasan yang paling jem. Tidak seperti di bandar, kesesakan di kampung kadang-kala lebih teruk.
Cuma jangan gatal guna Waze kalau memandu sendirian!
Perlukah diikut?: Mesti

6. Rakam video pengguna jalan raya yang biadap
Foto Kredit: thestar.com.my
Akan ada makhluk-makhluk tidak faham bahasa yang fikir jalan raya itu dia punya. Sudahlah bawa membabi-buta, langgar peraturan pula.
Kalau terlalu marah dan orang yang memandu secara gila itu popular, rakam video dan muat-naik ke Facebook. Lagi satu, oang potong laluan kiri tu yang buat kita panas hati. Ingat dia seorang ada kampung?
Perlukah diikut?: Bergantung

7. Laporkan pada SPAD dan PLUS
Foto Kredit: tropicalexpat.wordpress.com
Kalau ada duit lebih, boleh guna SMS, kerana SPAD tiada Whatsapp. Taip SPAD <Aduan> dan hantar ke 15888. Untuk lebih canggih, boleh juga tweet @aduanSPAD.
Jika menggunakan Lebuhraya Utara Selatan (PLUS), boleh tweet @PLUStrafik
Perlukah diikut?: Perlu

8. Download mobile app yang berguna secara percuma

Selain Waze, ada banyak lagi mobile app yang menarik. Contohnya PLUS Expressway untuk iOS dan Android. Siap ada live CCTV lagi!
Perlukah diikut?: Perlu

9. Bawa extension plug banyak-banyak
Foto Kredit: hardwarezone.com.sg
Bila balik kampung, power socket di dinding adalah terhad. Jadi, pandai-pandailah bawa balik extension plug sendiri. Kalau tidak, kenalah tunggu turn untuk caj telefon.

10. Beli powerbank spare
Foto Kredit: shopclues.com
Untuk kita sendiri, mungkin cukup. Percayalah, akan ada insan terpilih yang menumpang nanti untuk caj telefon sebab habis bateri.
Tambahan lagi, bila berjalan jauh melawat saudara-mara, ia mungkin akan masa berjam-jam. Tentu sekali tidak ada masa untuk caj telefon. Masa inilah powerbank sangat berguna.
Perlukah diikut?: Bergantung

11. Selfie semasa mohon maaf di pagi raya
Foto Kredit: amazon.com
“Sayang atuk, sayang nenek, sayang mak, sayang ayah!”. Atau “Inilah keluarga kami, semuanya sedondon!”
Itulah caption yang akan kita lihat di News Feed Facebook sejurus selepas selesai solat sunat Aidilfitri. Jangan pula upload gambar adik-beradik lain yang menangis semasa sesi mohon maaf pula!
Jangan lupa selfie stick sekali. Nak lebih hebat, guna GoPro!
Perlukah diikut?: Tidak

12. Hantar duit raya secara online

Mula-mula, rasa nak ketawa juga bila ada yang kata begini. Macam tak logik!
Namun, agak terkejut juga bila Maybank2U betul-betul memberikan servis e-Duit Raya secara percuma! Hantar duit raya pun boleh dapat duit raya.
Ini antara hadiahnya:
Hadiah Pertama : RM1,000 x 3 pemenang
Hadiah Kedua : RM500 x 10 pemenang
Hadiah Saguhati : RM100 x 50 pemenang
Perlukah diikut?: Bergantung

Akhir kata
Mungkin ada cadangan di atas yang boleh digunapakai. Ada juga yang agak sinis. Kami pasti ada yang tidak selesa. Kami bukan mahukan anda benar-benar ikut cara di atas. Ia sekadar lontaran idea, dek ramai sangat yang mengkiritik cara sambut raya yang terbaik.
Ada cadangan lain untuk sambut raya agar nampak lebih meriah dan urban? Kongsikan dengan kami di ruangan komen!


‘Checklist’ Apa Ibu Bapa Baru Perlu Lakukan Untuk Sambut Kelahiran Bayi Mengikut Ajaran Islam

“Bagaimana nak sambut kelahiran bayi selain azan? Ada cara lain ke?”
Lazimnya, ibu bapa yang baru menimang cahaya mata pasti keliru apa patut mereka lakukan untuk menyambut kelahiran bayi. Tangisan pertama bayi telah membuai perasaan mereka lantas segala ilmu sambut kelahiran bayi keluar dari otak kerana keasyikan kali pertama melihat si comel itu.

Sebenarnya, cara menyambut kelahiran bayi dalam ajaran Islam tidaklah rumit pun. Cuma ada adab dan amalannya juga sepertimana si suami perlu belajar adab isteri semasa mengandung. Ikuti perkongsian penulis mengenai cara menyambut kelahiran bayi untuk pengetahuan semua di masa depan.
Baca juga: 8 Tanda Pada Bayi Baru Lahir Yang Pelik Tapi Normal, Mama Tak Perlu Risau!

8 CARA SAMBUT KELAHIRAN BAYI MENGIKUT AJARAN ISLAM
1. AZAN DAN IQAMAH

Selepas si comel yang baru dilahirkan ini diserahkan kepada si ayah, bayi itu perlu diazankan di telinga sebelah kanan dan diiqamahkan di telinga sebelah kiri oleh si bapa.
Tujuannya adalah untuk mengusir syaitan yang bersama bayi baru lahir ini dan juga memperdengarkan kalimah mulia dengan niat ia terus masuk ke dalam lubuk hati mereka.
2. DOA
Ibu bapa juga disarankan membaca surah ayatul kursi, surah Al-Ikhlas, Al-Falaq dan An-Nas. Sebagai tambahan, mereka boleh menyertakan doa khusus untuk bayi baru lahir:
Maksudnya: “Aku mohon perlindungan untuk anakku dengan kalimah-kalimah Allah s.w.t yang sempurna dari segala gangguan syaitan dan dari segala binatang serta dari segala sorotan mata yang dapat membawa akibat buruk kepada apa yang dilihatnya”.
Tujuan membaca doa ini juga adalah sama dengan seperti melaungkan azan tadi iaitu untuk melindungi bayi dari sebarang gangguan syaitan dan juga menyerap kalimah indah di dalam minda mereka.
3. TAHNIK

Mentahnik adalah perbuatan memindahkan kurma yang telah dikunyah ke lelangit bayi yang baru dilahirkan. Jika tiada kurma, boleh juga gunakan madu dan seumpamanya asalkan ia manis.
Fungsi tahnik adalah untuk memudahkan bayi menghisap susu ibunya dengan kuat secara semulajadi.
4. NAMAKAN BAYI PADA HARI PERTAMA ATAU KE-7
Menurut pandangan ulama yang berbeza, sunat menamakan bayi baru lahir pada hari pertama atau hari ke-7 setelah dilahirkan.
Ibu bapa perlu memilih nama anak dengan baik dan seeloknya mempunyai makna yang baik. Ini kerana nama itu yang bakal dipanggil di hari penentuan kelak.
5. CUKUR RAMBUT

Tindakan mencukur rambut bayi adalah simbolik kepada tanda permulaan kehidupan sebagai manusia dan hamba Allah SWT. Selain itu, cukur rambut juga dapat membersihkan saki baki kotoran pada bayi semasa di dalam perut ibunya.
Bayi perlu dicukur keseluruhan rambutnya kerana jika hanya menggunting sedikit, itu bukanlah merupakan perbuatan sunnah. Kebiasaannya, aktiviti ini diadakan bersama majlis kenduri aqiqah.
6. AQIQAH
Aqiqah merupakan ibadah menyembelih haiwan ternakan sebagai tanda bersyukur kepada Allah SWT atas kelahiran bayi tersebut. Hukum aqiqah adalah sunat muakkad.
Ibadah ini boleh dilakukan bagi ibu bapa yang berkemampuan. Kadar majlis aqiqah adalah dua ekor kambing bagi bayi lelaki manakala seekor kambing bagi bayi perempuan.
7. BERKHATAN

Berkhatan adalah memotong lebihan kulit di bahagian alat sulit iaitu kelentit bagi bayi wanita manakala kulup bagi bayi lelaki. Dari segi Sains, khatan penting untuk mencegah penyakit berjangkit yang berkaitan dengan organ genital.
Ramai ulama berpendapat bahawa bayi lelaki wajar berkhatan semasa meningkat umur baligh dan ada juga yang menganjurkan seawal kelahiran. Untuk bayi perempuan pula, doktor berpendapat umur seawal mungkin adalah lebih sesuai.
8. MENGHEBAHKAN DAN UCAPAN TAHNIAH TANDA GEMBIRA
Sunat menghebahkan kelahiran bayi baru terutama kepada ahli keluarga dan rakan. Ini kerana menurut Al-Quran, ketika Allah memberitahu kisah kelahiran Yahya kepada Zakariya, Allah menggunakan perkataan menggembirakan [rujuk Ali Imran:39 dan Maryam:7].
Ini dapat merapatkan silaturahim, menimbulkan kasih sayang yang mendalam dan kemesraan dalam kalangan keluarga Muslim.
Semoga bermanfaat!
Sumber: Sinarislamplus


[VIDEO] Memang Luar Biasa! Murid Lelaki Ini Hadiahkan Cikgu Ayam Hutan Hidup

Tarikh 16 Mei merupakan tarikh penting bagi insan yang bergelar guru. Lazimnya, setiap sekolah akan melakukan sambutan Hari Guru untuk menghargai jasa baik mereka dalam mendidik anak murid.
Sudah menjadi kebiasaan, setiap murid akan membawa hadiah untuk diberikan kepada guru mereka. Namun perbezaan hadiah ini membuatkan seorang murid lelaki tular di aplikasi TikTok dan mendapat tumpuan ramai. Kenapa pula tu?

Baca juga: 5 Tahun Tak Dapat Beraya Bersama Keluarga, Pelajar Mesir Kongsi Pengalaman Di Perantauan
HADIAH SAMBUTAN HARI GURU BUDAK LELAKI INI CURI TUMPUAN
Menerusi perkongsian video yang dimuat naik oleh Nazmi Azeri itu, dapat dilihat gelagat seorang budak lelaki memakai baju melayu berwarna hijau memeluk kotak.

Rupa-rupanya, di dalam kotak itu ada seekor ayam hutan hidup yang dijadikan hadiah untuk diberikan kepada cikgu kesayangannya. Wah. kreatif betul hadiah adik ni, memang lain daripada lain.

“Bagi ayam hutan, hadiah paling rare,” luah cikgu di bahagian kapsyen.
Video berdurasi hanya 12 saat itu mendapat 1.2 juta tontonan dan ruangan komen sudah tentunya dibanjiri oleh warganet yang turut terhibur dengan idea hadiah tersebut.
Selain itu, ada juga guru yang berkongsi pengalaman hadiah-hadiah yang diterima sebelum ini. Antaranya adalah pasu bunga, pokok keladi dan lain-lain.
VIDEO PENUH:

 @nazmiazeri
Just a throwback.Hadiah paling RARE. #hariguru #sekolah
 ♬ original sound – nazmiazeri – nazmiazeri

*Hebat la adik ni..
Sumber: TikTok Nazmi Azeri


Sambutan Hari Ibu Dah Nak Dekat! Ini 6 Idea Aktiviti Yang Anda Boleh Cuba Buat

Hari Ibu dah nak dekat jadi apa rancangan anda? Ramai yang masih terfikir-fikir apa yang perlu dilakukan supaya sambutan Hari Ibu nampak menarik kan? Untuk pengetahuan anda Hari Ibu disambut oleh seluruh penduduk dunia pada minggu kedua bulan Mei setiap tahun. Tetapi, janganlah pula ucap terima kasih ibu pada hari ini sahaja kerana setiap hari kita kena ucap terima kasih kepada ibu tau. Ini hanyalah simbolik untuk kita meraikan dan menyanjung segala pengorbanan ibu lakukan selama ini.
Jadi, kalau tak tahu nak buat apa untuk Hari Ibu nanti, anda boleh cuba 6 aktiviti ini!

giphy.com
1. ‘Breakfast in bed’
http://www.moneycrashers.com/

Kalau inginkan cara sambutan Hari Ibu ala-ala filem Hollywood, anda boleh cuba untuk sediakan sarapan pagi di tempat tidur ibu. Antara menu yang sesuai ialah English breakfast atau makanan yang tidak berat. Janganlah pula beri nasi lemak kepada ibu di tempat tidur tu, macam tak sesuai pula. Pastikan anda bangun awal sebelum ibu bangun untuk sediakan sarapan ini. Apa kata letak nota ucapan ringkas di tepi meja makan dalam bilik supaya ibu anda akan tersenyum bahagia di pagi hari.

2. Seharian bersama
http://valorarte.tk/
Jika sebelum ini asyik sibuk dengan kerja atau kelas, pastikan anda ambil masa ketika hari Ibu ini untuk meluangkan masa bersama. Bukannya susah, dapat keluar makan bersama-sama pun dah cukup. Tetapi kalau anda ada masa yang lebih, boleh juga jadikan Hari Ibu sebagai hari percutian satu keluarga. Antara tempat yang anda boleh pergi untuk mneghabiskan masa bersama inu adalah dengan pergi membeli-belah, taman, percutian di pulau/berkelah atau ke restoran kegemaran mereka. Tetapi, dalam pada menghabiskan masa bersama ibu tu, janganlah pula asyik dengan telefon bimbit saja tau!
3. Bawa semua ahli keluarga berkumpul
www.uckg.org
Salah satu idea yang menarik untuk dilakukan pada Hari Ibu adalah dengan berkumpul bersama sanak saudara termasuk datuk dan nenek. Apa kata adakan ‘barbeque’ bersama ahli keluarga yang lain? Mesti seronok kan? Selain itu, dengan cara ini juga, hubungan kekeluargaan juga akan bertambah erat. Bukan sahaja ibu kita yang akan diraikan, malah ibu saudara dan nenek juga akan turut rasa dihargai.
4. Sambutan sederhana
http://www.beeseemompreneur.com/
Ramai irang tersalah anggap, bila nak sambut Hari Ibu saja mesti nak kena bagi hadiah yang hebat dan cantik. Sebenarnya, para ibu hanya mahukan kasih sayang dari anaknya. Oleh itu, sambutan yang sederhana memadai untuk menggembirakan ibu anda. Apa kata sediakan makan malam untuk dimakan bersama satu keluarga dan berikan ucapan yang manis untuk ibu selepas selasai makan. Macam yang kita selalu tengok dalam filem tu? Mesti ibu anda akan rasa terharu dan gembira pada masa yang sama. Makan aiskrim ramai-ramai sambil menonton rancangan kegemaran juga boleh dijadikan idea untuk sambutan Hari Ibu.
5. Beri ibu ‘off day’
giphy.com
Jika ibu anda seorang yang bekerja, apa kata sarankan supaya mereka ambik cuti dan berehat di rumah. Tetapi, tahu sajalah kan ibu ni sama ada bekerja atau tidak, bila ada di rumah tu macam-macam dia nak buat kan? Oleh itu, sama ada ibu anda seorang suri rumah atau yang bekerja, pastikan anda memberi ‘day off’ kepada mereka. Apa kata, basuh baju, masak dan kemas rumah dengan sendiri dan jangan bagi ibu anda yang buatkan. Ini untuk menandakan ucapan terima kasih kepada ibu juga. Tapi, setiap hari pun kena lah tolong ibu juga tau, jangan tunjuk baik pada Hari Ibu sahaja.
6. Kejutan hadiah
travelblog.astadala.com
Inilah yang paling seronok untuk diberikan kepada ibu. Kejutan hadiah pasti tidak akan ditolak oleh mereka. Contoh idea yang anda boleh lakukan adalah dengan memesan ‘delivery’ bunga untuk dihantar kepada ibu atau kejutan hadiah seperti barangan kegemaran mereka juga boleh dilakukan. Tidak perlu hadiah yang mahal pun tidak mengapa, asalkan niat anda ikhlas dan dekat dengan hati para ibu.
* Selamat menyambut Hari Ibu Sedunia. Ingatlah, tanpa ibu, tiadalah kita di muka Bumi ini. Ibu, wanita terhebatku.


“Sampai Ada Bekas Mask Dekat Muka”– Video Anggota Polis Bertugas Undang Sebak

Setiap pekerjaan pasti ada penat lelah dan pengorbanan yang besar diperlukan dalam menjalakan tugas. Lebih-lebih lagi bekerja sebagai barisan hadapan seperti pihak polis di kala pandemik yang berlaku ini.
Bagi mereka, kerja harus dijalankan dengan betul agar memastikan rakyat Malaysia sentiasa mematuhi SOP yang ditetapkan. Cuaca dan usia bukanlah penghalang untuk mereka sentiasa berbakti kepada negara.

Baca juga: “Satu Perasaan Rindu Yang Teramat Sakit,” Perkongsian Bapa Tunggal Undang Sebak…
KERJA PANAS-PANAS SAMPAI TINGGALKAN BEKAS DI MUKA

https://media.siraplimau.com/2021/08/v0f025gc0000c4h5mbrc77ufbfuvp80g.mp4
Menerusi perkongsian seorang anggota polis di TikTok bernama Latiff Amir, dia sempat merakam rakan sekerjanya yang kelihatan begitu penat dan kehausan setelah selesai menjalankan tugas di sekatan jalan raya.

Meskipun sudah agak berumur namun ia tidak menghalang untuk sentiasa menjalankan tugas demi negara. Apa yang lebih menyedihkan apabila jelas kelihatan di muka rakannya bekas pelitup muka kerana terlalu lama dipakai ketika cuaca panas.

“Kalau yang buat salah tu laju je orang viral. Yang kerja separuh mati ni ada yang bagi perhargaan,” tulis Latiff di dalam video berdurasi 20 saat itu.

“TENGOK PAKCIK NI, TERINGAT AYAH…”
Perkongsian video tersebut sehingga kini telah menerima 1,200,000 tontonan dan sudah semestinya mendapat perhatian daripada netizen yang turut sebak melihat kepayahan beliau dalam menjalankan tugas selain turut mendoakan agar segala urusannya dipermudahkan.

Sumber: TikTok Latiff Amir


“Sampai Bila Nak Jadi Macam Ni”- Perbaiki Diri Melalui Solat Dengan Aplikasi Waktu Solat Malaysia

“Ketika engkau tidak tahu harus mula daripada mana untuk memperbaiki diri, maka mula lah dengan memperbaiki solatmu”
Sebagai seorang Muslim yang sejati, solat merupakan tiang agama kita. Seteruk atau sejahat manapun diri kita, jangan pernah meninggalkan solat kerana itu yang menentukan peribadi kita bukan sahaja sebagai Muslim, malah sebagai manusia yang berguna. Jadi, buat yang masih mempelajari tentang solat, tidak salah dan jangan malu untuk belajar kerana semuanya mudah sahaja di zaman berteknologi tinggi.

Baca juga: Amal ‘Doa Pengasih’ Ini Agar Kita Mencintai & Dicintai Kerana Allah
PERBAIKI DIRI MELALUI SOLAT, JIWA TENANG

Sahabat, dalam diri kita mungkin masih banyak kekurangan yang perlu diperbaiki. Setiap manusia pasti tidak akan lari daripada melakukan dosa. Banyak kesalahan yang kita lakukan samada sengaja ataupun tidak sengaja. Hingga akhirnya kita akan sampai pada titik dimana kita akan bertanya,

“Sampai bila aku akan jadi macam ni? Tanpa perubahan?” Dari pertanyaan itulah akhirnya seseorang itu ingin memperbaiki diri menjadi yang lebih baik. Muncul lagi pertanyaan “Tapi nak mula berubah daripada mana?”

Tidak perlu risau sahabat, ketika kita nak sangat baiki diri untuk menjadi yang lebih baik, maka mula lah dari baiki solat. Solat merupakan ibadah yang paling utama dalam islam, bahkan dalam sebuah riwayat solat merupakan tiang agama. Sehingga jika solat kita masih belum terjaga, masih berlubang, maka tiang tersebut pasti juga akan ikut berlubang. Dan apa yang akan terjadi? Tiang yang telah dibangun pun lama kelamaan akan roboh. Sama dengan agama, jika kita tidak mengerjakan solat, maka sama saja seperti kita merobohkan agama.
BELAJAR MENGENAI SOLAT JADI LEBIH SERONOK

Baiki solat menjadi lebih seronok dengan satu aplikasi yang mudah. Antara aplikasi yang sangat dicadangkan adalah Aplikasi Waktu Solat Malaysia. Dalam Aplikasi ini ada banyak features yang kita boleh manfaatkan untuk belajar berkaitan solat, jadi mudah untuk seseorang itu perbaiki solat walaupun di mana mereka berada.
Marilah kita sama-sama menjadikan Aplikasi Waktu Solat Malaysia sebagai panduan dan semangat untuk kita menuntut ilmu secara berterusan untuk baiki solat. Insya-Allah, dengan cara itu kita akan sentiasa upgrade solat kita semua. Jangan lepaskan peluang untuk muat turun aplikasi Waktu Solat Malaysia secara PERCUMA supaya kita dapat perbaiki solat sekaligus perbaiki kehidupan kita.


‘Sampai Jumpa Di Keabadian..’- Sempat Nikah Atas Katil Hospital Sebelum Isteri Meninggal

Sesungguhnya, masih ada lagi kisah cinta agung yang boleh dijadikan inspirasi buat orang ramai. Seperti kisah sayu yang dikongsikan seorang lelaki menjadi tular apabila dia menceritakan perjalanan manis hidupnya bersama arwah isterinya walaupun tempoh perkahwinan mereka hanya sekejap.
Baca juga: Cara Bersihkan Seterika Besi ‘Old School’ Guna Kertas Pasir, Terus Suci Murni!

SEMPAT NIKAH DI KATIL HOSPITAL SEBELUM ISTERI MENINGGAL

Menerusi perkongsian video yang dimuat naik lelaki  dari Indonesia tersebut, dapat dilihat upacara akad nikah dia dan isterinya dilakukan hanya di dalam sebuah bilik di hospital.

Dapat disaksikan juga ketika upacara berlangsung, si isteri dalam keadaan terlantar sakit sambil baring di atas katil hospital serta disertai oleh beberapa ahli keluarga mereka yang lain.

Perkongsian video berkenaan turut mengundang sebak orang ramai kerana rata-ratanya melihat bukti kasih sayang lelaki tersebut menerima isterinya seadanya. Mana lagi nak cari orang yang menyayangi diri kita seperti ini bukan?
“Sampai jumpa di keabadian, akan ku ceritakan perjalananku setelah tanpa kamu di bumi,”

Lebih menyayat hati adalah di akhir video tersebut kelihatan sebuah batu nisan menandakan bidadari syurganya itu sudah pergi buat selama-lamanya.
VIDEO PENUH:

 @baskoro_wicaksono
Sampai jumpa dikeabadian, akan aku ceritakan perjalananku setelah tanpa kamu di bumi
 ♬ Akad – Payung Teduh

“TRUE LOVE..”
Sementara itu, menjengah ke ruangan komen, orang ramai tidak ketinggalan memberi kata-kata semangat untuk lelaki tersebut agar kekal tabah meneruskan kehidupannya walaupun tanpa kasih seorang isteri di sisi. Memang sebak bila menyaksikan video sambil membaca komen-komen positif dari warganet.

Sumber: Kosmo, Tiktok @baskoro_wicaksono


Ibu Ini Kongsi Cara Nak Dapatkan Free Gift & Sampel Percuma Untuk Ibu Mengandung. Boleh Try!

Siapa tak suka dapat free gift kan?
Tahu tak, sebenarnya ada banyak syarikat yang bagi free gift dan sampel percuma untuk ibu mengandung.

Ya, semuanya percuma tanpa perlu bayar satu sen pun! (*Cuma mungkin ada yang perlu bayar kos untuk postage).
Dalam artikel ini, Puan Nurul Shafii kongsikan banyak link yang boleh ibu-ibu claim sampel percuma yang telah beliau sendiri cuba.

Memang teruja kalau dapat free gift ni… Lebih-lebih lagi ibu yang hampir bersalin tentu banyak nak berbelanja untuk persediaan sambut baby. Sekurang-kurangnya dapatlah jimat sikit-sikit kan?

Jom kita ikuti perkongsian beliau sepenuhnya di bawah ini.
Cara Dapat Sampel Percuma Untuk Ibu Mengandung
Free gift dan sampel percuma khas buat bakal ibu dan ibu-ibu!
Okay, ceritanya bermula bila saya ada tengok satu video di Youtube di mana bakal ibu di luar negara dapat banyak gila free gift dari Amazon dan banyak syarikat lain.
Free gift tu pulak bukan biasa-biasa, semuanya yang best macam botol susu, baju baby, breast pump, sampel susu, mainan dan macam-macam lagi.
Tapi yang sedihnya link yang dikongsikan dalam video tu tak valid untuk rakyat Malaysia dan kalau ada pun kena bayar postage yang terlalu mahal!
Jadi, saya pun buatlah research sikit… Takkanlah dekat malaysia langsung tak ada company yang bagi free gift atau sampel percuma untuk bakal ibu-ibu kan?
Cari punya cari, alhamdulillah jumpalah macam-macam juga. Haa… kita pun isilah semua borang online ni.
Bila barang dah sampai rumah, wahhh punyalah happy tak tau nak kata macam mana!
Mungkin emosi pembawakan baby kut. Yang bestnya, suami pun seronok jugak… Yelah, feeling dapat hadiah siapa je tak teruja, kan?
Okay, tak nak cerita panjang lagi, ini link yang saya dah cuba dan nak share dengan korang semua dapatkan free gift jugak.
Link Sampel Percuma Untuk Ibu Mengandung & Ibu-ibu (2020)
1) Mommy Daddy & I Bag
(yang ni sy dapat masa pegi TCE Baby Expo n cara lain nak dptkan ada dalam link ni)
https://www.mommydaddyni.com/privileges/

2) Shopee Mums Club
(okay ni mudah je, register je kat shopee mums club ni nnti korang akan dapat welcome gift n hanya perlu bayar postage je)
https://shopee.com.my/m/mums-club?smtt=210.83561

Ni dalam kotak Shopee tu!

3) My Bump Box
(yang ni paling best sebab tak payah keluar duit apa pun just register jadi ahli dan follow je langkah di website. Tup-tup ade box smpai kat rumah hee)
https://www.mybumpbox.my/
Ni isi di dalamnya.

4) Sampel Percuma Mamy Poko
https://my.mamypoko.com/en/news/sample-request.html?fbclid=IwAR0zSFFy3fDZgB6AYivtglhWgtVcmbrCBMP7VxvOL_2EGAeaBuC7pLfbMDQ

5) Sampel Susu Similac
https://abbottnutrition.com.my/campaigns/childsamplecampaign/5530FB51-6B31-412F-8166-36A072B567C5

6) Susu Nestle Mom 600g
(banyakkk tau sekotak dia bagi, hee yang ni patutnya dalam beg mommy daddy and I tu tapi dia bagi berasingan postage ke rumah)
https://www.tcebaby.com.my/first-touch

7) Sample Drypers Skinature
(dalam kotak exclusive tu cantik sangat siap ade hot stamp logo warna gold lagi, dapat mase kat TCE Baby Expo tu jugak dia bg dalam beg pink tu patutnya xde. Alhamdulillah tiba-tiba dapat)
https://www.drypers.com.my/drypers-sample-request/

8 ) Sampel Pack Tena
https://www.tena.com.my/en/familycarer/products/free-sample?utm_source=google&utm_medium=search&utm_campaign=alwayson_search&utm_content=sitelink-order_free_samples_brand-exact&fbclid=IwAR2App3oaH17HCFI6YDh9F-zcaMrhSKbPet52pU_9qKDf55PKJT3of7nLHo

9) Sampel Pack Librese
https://www.libresse.com.my/sampling/?fbclid=IwAR2rjidvt-REJ9z8ZZOkRqIjfz600EW_bbw6JR0xNA7qphkNMSd_DLMRghs

10) Applecrumby
Yang ni kene beli produk dia. Saya beli dekat TCE baby expo nanti dapat gift macam dalam gambar

11) Mum to be Pack Mommy Daddy & I –

Sample susu Similac + Enfamama
Dapat dari Kelana Jaya Medical Centre. Alhamdulillah staff bagi free gift masa checkup kandungan

Okay sekian shj, selamat dpt free gift ya bakal2 ibu & ibu2 diluar sana !
Akhir sekali, di kesempatan ini saya ingin mengucapkan ribuan terima kasih buat syarikat-syarikat yang dah bagi kami banyak free gift untuk menyambut kelahiran cahaya mata kami, insya Allah awal bulan Februari’21.
Mommy Daddy & i, Shopee Malaysia, My Bump Club, MamyPoko Malaysia, Abbott, Nestlé, Drypers Malaysia, Tena, Libresse Malaysia, Applecrumby & Fish, Enfagrow A+ Malaysia dan last but not least Kelana Jaya Medical Centre.
Bagi anda yang bakal bersalin, boleh buat persediaan senarai barang keperluan bersalin dengan merujuk artikel ini: Senarai Barang Keperluan Bersalin & Berpantang Untuk Mama ‘Standby’ Seawal 7 Bulan
Terima kasih dan selamat mencuba ya mommies!
*Tips dapatkan sampel percuma untuk ibu mengandung ini dikongsikan oleh Puan Nurul Shafii menerusi posting asal beliau di Facebook. Ia telah disunting dan diterbitkan semula dengan kebenaran. Jika ada sebarang pertanyaan, boleh rujuk post asal beliau di SINI.


Samsung Perkenal Exynos 2100 & ISOCELL HM3

Samsung Electronics Co., Ltd., peneraju dunia dalam teknologi semikonduktor mengumumkan Exynos 2100 melalui acara maya pertamanya di www.youtube.com/samsung. Ia adalah pemproses mudah alih bersepadu bersepadu 5G pertama syarikat yang dibina di atas nod proses ultra-ungu (EUV) 5-nanometer (nm).
“Exynos 2100 adalah pemproses mudah alih paling cekap dan maju. Dilengkapi dengan teknologi pemprosesan paling canggih dan modem 5G menerusi 5nm nod proses, Exynos 2100 akan menetapkan standard baharu dalam peranti flagship,”kata Inyup Kang, Presiden Sistem LSI Business, Samsung Electronics.

“Arm dan Samsung telah berkolaborasi untuk menggabungkan platform komputasi dan grafik generasi dalam Samsung Exynos 2100. Hasil daripada kerjasama tersebut, kami dapat memaksimumkan prestasi dan menjadikan pengalaman ini menjadi kenyataan pada peranti mudah alih generasi sekaligus memberikan hayat bateri yang luar biasa.”

Prestasi pengiraan dan pemprosesan cip telah diperbaiki dan diperhalusi untuk melebihi jangkaan prestasi pengguna yang hebat. Sebagai pemproses mudah alih berintegrasi 5G pertama Samsung, Exynos 2100 dibina berdasarkan teknologi proses EUV 5nm canggih yang membolehkan penggunaan kuasa sehingga 20 peratus lebih rendah atau prestasi keseluruhan 10 peratus lebih tinggi daripada pendahulunya.
Untuk pembaikan, cip ini menawarkan penggunaan memori cache yang lebih baik dan penjadual yang lebih kuat. CPU octa-core hadir dalam struktur tri-cluster yang lebih baik yang terdiri daripada satu teras Arm® Cortex®-X1 tunggal  yang dapat beroperasi sehingga 2.9GHz, tiga teras Cortex-A78 cores dan empat Cortex-A55 yang cekap kuasa teras memberikan peningkatan lebih daripada 30 peratus dalam prestasi multi-teras daripada pendahulunya.
Untuk maklumat lanjut, anda boleh layari http://www.samsung.com/exynos.
Samsung kini memiliki ISOCELL HM3

Dalam pada itu, Samsung turut memperkenalkan 1/1.33”ISOCELL HM3 dengan 0.8μm-sized pixels sebagai penambahan kepada produk Samsung ISOCELL 108Mp.
Untuk fungsi auto fokus yang lebih pantas, HM3 mengintegrasi fungsi Super PD Plus, yang mempunyai AF-optimized lensa mikro, meningkatkan ketepatan sebanbyak 50 peratus. Penambahbaikan phase detection auto-focusing (PDAF) membantu untik menjadikan foto objeck bergerak lebih telitu dan memberi hasil terbaik bagi persekitaran gelap.
Dalam cahaya persekitaran yang tidak tentu, HM3 mengadaptasi Smart ISO Pro, iaitu high-dynamic-range (HDR) teknolgi yang mana menggunakan penyelesaian intra-scene dual conversion gain (iDCG). Teknoogi pintar ISO Pro akan mengambil frame untuk kedua-dua ISO yang tinggi dan rendah kemudian menggabungkan dalam satu imej 12-bit color depth dan mengurangkan kabur.
Piksel HM3 dapat disusun dalam struktur three-by-three single color yang bersesuaian dengan nine-pixel binning. Dengan penggabungan nine neighboring pixels, 108MP HM3 dapat menyerupai 12Mp sensor imeh dengan skala 2.4μm-pixels dan meningkatkan tahap sensitif cahaya.


‘Sangat Praktikal!’- Cikgu Tadika Dipuji Buat Simulasi Penculikan Untuk Anak Murid, Macam Real!

Sejak kebelakangan ini, seringkali kita mendengar kes yang melibatkan aktiviti penculikan dalam kalangan kanak-kanak. Bukan sahaja di sekolah, lokasi lain yang menjadi tumpuan penjenayah ini adalah tadika dan rumah asuhan. Hal ini kerana, anak-anak yang lebih kecil mudah terpengaruh dengan ‘godaan’ hanya berumpankan gula-gula.
Oleh itu, satu inisiatif dari sebuah tadika ini apabila tenaga pengajar membuat simulasi penculikan bagi melatih anak murid supaya tidak terpedaya dengan ajakan orang yang tidak dikenali. Bagus!

Baca juga: Ayah Meninggal Dunia 6 Jam Sebelum Majlis Konvokesyen, Anak Tetap Hadir Terima Skrol
CIKGU TADIKA DIPUJI BUAT SIMULASI PENCULIKAN UNTUK ANAK MURID

Viral di laman media sosial Tiktok milik @umi.maisarah94 yang merupakan salah seorang tenaga pengajar di sebuah tadika, memaparkan teknik pembelajaran yang menarik untuk anak murid. Apa yang dilakukan adalah dengan mengadakan satu simulasi penculikan yang bertindak untuk melatih anak-anak di tadika tersebut.

 @umi.maisarah94
Simulasi penculikan tpqch #fyp #fypシ #trending #fyppppppppppppppppppppppp
 ♬ Horror atmosphere piano & SE. – Kohrogi

Tambah menarik lagi adalah, penculik yang hadir ketika simulasi tersebut merupakan teknik penyamaran dari guru-guru di tadika itu sendiri. Usaha yang ditunjukkan oleh tenaga pengajar ternyata membuahkan hasil apabila mendapat pelbagai reaksi dalam kalangan anak murid.

 @umi.maisarah94
Replying to @Putera Aniq part dalam kereta tak rakam sbb tak cukup tangan nak rakam😅 pelakon semua cikgu termasuk saya 🤣 #fyp #fypシ
 ♬ Horror atmosphere piano & SE. – Kohrogi

Video yang dimuatnaik tidak sampai 24 jam tersebut mendapat lebih 6 juta tontonan tersebut turut menjelaskan bahawa selesai sahaja proses simulasi kepada anak murid, satu sesi ‘talk’ dilakukan supaya apa yang berlaku mendapat gambaran jelas dalam kalangan anak murid.

 @umi.maisarah94
Replying to @How-are-you_Ya?🤭 simulasi sahaja. Anak besar ni mana boleh biar tanpa pengawasan nak lagi kawasan luar🙃 #fyp #fyppppppppppppppppppppppp
 ♬ Monkeys Spinning Monkeys – Kevin MacLeod & Kevin The Monkey

‘ANAK AKAN INGAT SAMPAI BILA-BILA’
Menjengah ke ruangan komen, ramai ibu bapa yang meninggalkan komen positif kepada tenaga pengajar. Walaupun dalam video kelihatan anak murid menangis dan takut, namun teknik ini akan meninggalkan kesan yang mendalam dalam diri mereka dan akan digunakan pada masa hadapan.

Sumber: Tiktok @umi.maisarah94


“Sangat Susah Sihir Nak Tembus…”- Ahli Sihir Russia Dedah Sukar Sihir Orang Islam Jaga Solat

Tular sebuah video di Twitter baru-baru ini mengenai seorang penyihir Rusia, Zhanna Kushnir menceritakan pengalamannya dalam sebuah wawancara mengakui dirinya sukar untuk menyihir orang Islam yang menjaga solat.
Baca juga: “Label ‘Mandul’ Bukan Untuk Mereka Yang Tiada Anak Tapi..”- Rupanya Ini Maksudnya…

AHLI SIHIR RUSSIA DEDAH SUKAR SIHIR ORANG ISLAM JAGA SOLAT

Gambar: Tangkap layar penyihir Rusia ketika menceritakan pengalamannya sukar menyihir orang Islam di dalam sebuah wawancara – Twitter CahayaSakinah_
Dalam video berkenaan, dia menceritakan bahawa amat sukar untuk mempengaruhi golongan Muslim ini berbanding penganut agama lain kerana bagi Kushnir, orang Islam sentiasa menunaikan solat wajib setiap hari.

“Saya berhadapan dengan orang daripada pelbagai jenis agama. Sangat susah untuk saya mempengaruhi orang Islam. Mereka diwajibkan beribadah setiap hari. Maka mereka sentiasa berada dalam kubah pelindung.

“Sangat susah untuk sihir menembusi mereka. Orang Islam sentiasa berdoa kepada pencipta mereka. Orang Muslim memiliki iman dan hubungan yang kuat dengan pencipta mereka. Pencipta itu juga sangat protektif,” katanya.
DIA PERNAH MENCUBA MENYIHIR ORANG ISLAM NAMUN TIDAK BERJAYA
Gambar hiasan: Muslim.sg.
Tambah ahli sihir wanita itu, dia pernah mencuba untuk menyihir orang Islam namun kaedah yang digunakan seolah-olah tidak berkesan, malah ada kuasa ‘misteri’ akan muncul sebagai penghalang.
“Jadi usaha untuk menyerang Muslim yang taat pada agamanya adalah sangat sukar untuk dilakukan kerana mereka sentiasa berada dalam sejenis ‘kubah pelindung’ dan sangat sukar untuk menyusup masuk (melalui sihir) ke dalam diri mereka,” ujarnya.

Penyihir rusia mengaku tak boleh sihir orang muslim (yg jaga ibadah). Pentingnya solat, zikir dan doa. Hampir semua peceraian dan keluarga berpecah belah berpunca tak jaga solat. pic.twitter.com/ABkGaN4BEo
— CS (@CahayaSakinah_) September 3, 2022

Sumber: Kosmo!Online / Twitter CahayaSakinah_


Sanggup Tekup Muka Kekasih Hingga Mati Gara-Gara Minta Putus Hubungan

Di Klang, seorang remaja lelaki sanggup bertindak kejam dengan menekup muka kekasihnya menggunakan bantal. Suspek berusia 19 tahun berjaya diberkas dalam tempoh dua jam selepas membunuh wanita berkenaan. Pihak polis berjaya menangkap suspek kira-kira jam 9.20 malam berhampiran lokasi kejadian ketika cuba melarikan diri.
Baca juga: Bayi 4 Bulan Maut Sesak Nafas Tertekup Lampin Di Rumah Pengasuh

SANGGUP TEKUP MUKA KEKASIH HINGGA MATI GARA-GARA MINTA PUTUS HUBUNGAN
Sekadar gambar hiasan
Memetik laporan Kosmo, Ketua Polis Daerah Klang Selatan, Asisten Komisioner Cha Hoong Fong berkata, pihaknya menerima laporan mengenai kejadian itu daripada seorang wanita yang merupakan rakan suspek.

Menerusi laporan itu suspek dikatakan telah menghubunginya menerusi panggilan video aplikasi WhatsApp kira-kira pukul 7.18 malam untuk meminta bantuan mengambilnya di lokasi kejadian.

“Ini berikutan suspek telah bertindak menekup muka seorang wanita tempatan berusia 24 tahun sehingga tidak sedarkan diri. Polis yang kemudian tiba di lokasi kejadian menjumpai mangsa dalam keadaan terbaring di atas katil dalam sebuah bilik rumah tersebut,” jelasnya.

Pemeriksaan lanjut mendapati tiada sebarang kesan kecederaan dan mangsa disahkan meninggal dunia. Siasatan awal mendapati punca kejadian disebabkan mangsa ingin memutuskan hubungan dengan suspek.
Semakan mendapati suspek tidak mempunyai rekod jenayah lampau dan direman selama tujuh hari sehingga 31 Ogos depan dan kes disiasat mengikut Seksyen 302 Kanun Keseksaan.
Sumber: Kosmo Online


Sanggup Tinggal Kekayaan, Wanita Hartawan Pilih Hidup Miskin Bersama Lelaki Pilihan

Mungkin benar cinta itu buta? Sanggup memilih untuk bersusah senang dan hidup bersama pilihan hati atas nama cinta, walaupun tidak sedarjat asalkan hidup berbahagia dengan apa adanya.
Sebagaimana yang dilaporkan Kosmo, seorang wanita kaya berusia 28 tahun di Vietnam sanggup meninggalkan kekayaan untuk hidup bersama seorang lelaki miskin, lapor portal berita Wolipop kelmarin.

Baca juga: Bakal Pengantin Tak Sempat Kahwin, Maut Dipanah Petir Ketika Sesi Bergambar
WANITA HARTAWAN PILIH HIDUP MISKIN BERSAMA PILIHAN HATI
Gambar: Tam berharap mendapat restu ibu bapanya suatu hari nanti. – eva.vn

Menurut laman berita eva.vn, wanita bernama Tam itu berasal daripada keluarga yang kaya. Dia sebelum ini telah berkahwin dan mempunyai seorang anak lelaki.

Namun apakan daya, perkahwinannya berakhir dengan perceraian selepas sembilan tahun berumah tangga.
Selepas bercerai, ibu bapa Tam mahu membantu menjaga dia dan anaknya. Akan tetapi, Tam jatuh cinta dengan seorang lelaki miskin dari bandar Soc Trang.
Keluarga Tam sangat melarang dan tidak merestui hubungan itu. Malangnya larangan itu tidak diendahkan.
Ibu bapa Tam memberinya pilihan untuk meninggalkan empat anaknya bersama suami baharunya itu dan menikmati hidup mewah. Tam enggan berbuat sedemikian, membuatkan ibunya bertegas tidak mahu menerimanya lagi.
LAYANAN KELUARGA MERTUA YANG MISKIN SANGAT BAIK BERBANDING…
Gambar: Tam bersama anak-anaknya. – eva.vn
Tam bersama suami baharunya tinggal di rumah sewa berhampiran kawasan perindustrian untuk berteduh sebelum berpindah ke bilik motel yang sempit.
Mereka sekeluarga kini menyara hidup dengan mengutip barang terpakai dan menjualnya. Tam sering ditemani anak-anaknya ketika mencari sampah.
Layanan yang diberikan keluarga Tam berbeza jika dibandingkan dengan keluarga suaminya yang miskin dan tinggal di luar bandar.
Walaupun dia tidak sehaluan dengan ibu bapanya sendiri, Tam tetap berharap suatu hari nanti dia dapat pulang ke rumah. – Agensi
Sumber: Kosmo / Wolipop


Sapuan Florida Sejak Awal Akan Kuatkan Gigi & Elak Karies. 7 Perkara Ibu Ayah Patut Tahu

Masa bawa anak ke Klinik Kesihatan untuk pemeriksaan rutin atau vaksin, pernahkah ibu diberitahu untuk membuat pemeriksaan gigi anak?
Di kebanyakan klinik gigi kerajaan, kini dah ada program sapuan florida yang ditawarkan kepada kanak-kanak secara percuma. Malah, ia juga diperkenalkan kepada bayi seawal tumbuhnya gigi pertama mereka.

Bagi yang tak pernah mendapatkan perkhidmatan ini, mesti ramai nak tahu apa sebenarnya sapuan florida ini, bagaimana ia dikendalikan dan apakah tujuannya.
Jom ketahui lebih lanjut tentang sapuan florida ini.

7 Perkara Tentang Sapuan Florida Pada Kanak-kanak Dan Bayi
1. Apakah Sapuan Florida?
Sapuan fluorida atau Varnis Fluorida adalah fluorida yang disapu pada permukaan gigi untuk mencegah kerosakan gigi. Ia merupakan cecair likat yang mengandungi bahan fluorida.

Menurut Portal MyHealth, terdapat beberapa jenis varnis fluorida dan dua bahan fluorida yang kerap digunakan adalah 5% sodium fluoride and 0.9% difluorsilane.

2. Tujuan & Manfaat Sapuan Florida
Varnis fluorida merupakan rawatan klinikal bagi mencegah karies yang cepat, tidak menyakitkan dan selamat bagi kanak-kanak.
Penggunaannya mampu mengurangkan kerosakan gigi di kalangan kanak-kanak sehingga 30%-50% dengan bertindak menguatkan struktur gigi.
Foto Kredit: Canadian Academy Of Dental Hygiene
3. Usia Yang Sesuai Membuat Sapuan Florida
Menurut Dr Iqbal Rosali, sesiapa sahaja boleh diberikan sapuan flourida ini. Dalam kes anak saya, dia juga telah diberi sapuan fluorida setelah tumbuh 2 batang gigi.
Terutamanya kanak-kanak yang berisiko tinggi karies seperti banyak makan minum manis, malas gosok gigi dan ada gigi yang sudah rosak.

4. Bagaimana Sapuan Florida Dilakukan? Sakit Ke?
Sapuan florida ini hanya akan mengambil masa yang sangat singkat.
Mula-mula, gigi akan dibersihkan dengan kain kapas lembut (gauze). Apabila gigi telah dibersihkan, sedikit varnis fluorida akan disapu pada permukaan gigi tersebut.
Varnis fluorida akan mengeras dan melekat pada permukaan gigi sejurus selepas sapuan. Ia untuk membantu penyerapan flourida ke dalam gigi. Biarkan untuk beberapa jam. Ia akan hilang dan boleh ditanggalkan semasa memberus gigi nanti.
Foto Kredit: Pergigian Bachok
5. Berapa Kerap Ia Perlu Dibuat?
Untuk kanak-kanak yang berisiko tinggi mendapat kerosakan gigi, varnis fluorida boleh disapu sebanyak 2 hingga 4 kali setahun.
Namun, ia bukanlah rawatan rutin dan kanak-kanak mesti menggosok gigi sekurang-kurangnya 2 kali sehari. Tak boleh bergantung kepada sapuan fluorida saja ya!

6. Di Mana Boleh Buat?
Sapuan varnis fluorida boleh didapati di klinik-klinik pergigian kerajaan dan swasta.
Jururawat juga ada memberikan sapuan flourida kepada murid-murid sekolah rendah dan kanak-kanak pra sekolah bila mereka datang.
7. Bolehkah Disapu Sendiri?
Tidak. Ia juga tidak dijual di farmasi kerana sapuan ini hanya boleh dilakukan oleh professional dan atas nasihat doktor.
Foto Kredit: Taska & Tadika UITM
Jaga & Periksa Gigi Anak Secara Rutin
Jadi, dah jelas kan?
Sapuan florida akan melindungi pula gigi-gigi yang lain daripada rosak. Malah, jika ada gigi-gigi yang baru mula rosak, sapuan florida ini juga boleh menghalang daripada lubang pada gigi menjadi lebih besar.
Oleh itu, kepada para ibu bapa bawalah anak anda ke klinik pergigian berhampiran anda. Bagi bayi, sejak awal lagi patut dibiasakan dengan membersihkan lidah dan mulut mereka. Boleh guna berus gigi getah yang boleh disarung di tangan tu atau gunakan saja kain lembab.
Periksalah mulut anak anda dengan kerap dan amalkan penjagaan yang betul. Yang penting, pastikan gigi mereka dibersihkan sekurang-kurangnya 2 kali sehari ya!


Sarat Hamil 8 Bulan, Pelakon & Pendakwah Ustazah Dr Oki Setiana Dewi Berjaya Raih PHD!

Siapa yang tidak ingat dengan watak Anna Althafunnisa dalam filem ‘Ketika Cinta Bertasbih’ yang dilakonkan oleh Oki Setiana Dewi bukan? Berwajah manis, pelakon dan pendakwah terkenal Indonesia berusia 31 tahun ini berkongsikan berita gembira apabila beliau berjaya menggengam Ijazah dalam Doktor Falsafah (PHD) baru baru ini.
Memang hebat!

DALAM KEADAAN SARAT HAMIL 8 BULAN

Apa yang lebih membanggakan adalah beliau menghabiskan tempoh pengajian PHD tersebut dalam keadaan sarat hamil iaitu usia kandungan sudah mencapai 8 bulan!

Dalam tempoh 4 tahun, pendakwah ini bertungkus-lumus menyiapkan kajian dan penulisan thesis bertajuk “Pengajian Selebriti Hijrah Kelas Menengah Muslim (2000-2019): Respons Atas Dakwah Salafi dan Jamaah Tabligh”. Ini sekaligus menjadikan beliau doktor ke-1225 Sekolah Pascasarjana UIN Syarif Hidayatullah, Jakarta.

Ustazah Dr. Oki Setiana Dewi juga telah mendirikan rumah tangga selama 7 tahun dan telah dikurniakan 3 cahaya mata. Semoga perkongsian kejayaan ini dapat menjadi inspirasi dan semangat untuk ibu-ibu di luar sana menyambung pelajaran ya!
Sumber: Oki Setiana Dewi


Sarat Mengandung Tapi Nak Travel? Ini Tips Yang Anda Perlu Tahu Untuk Kekal Selamat

Nak melancong ketika hamil? Ramai sebenarnya ibu di luar sana yang masih tertanya-tanya boleh atau tidak untuk ibu hamil pergi melancong khususnya dalam masa yang lama. Ramai juga yang berpendapat bahawa tiada masalah untuk pergi melancong ketika hamil.
Menurut kata pakar, anda paling digalakkan untuk pergi melancong ketika berada dalam trimester kedua hanya JIKA dibenarkan oleh doktor. Untuk pembacaan yang lebih lanjut tentang apakah sebabnya doktor tidak membenarkan anda untuk pergi melancong, anda boleh kenalpasti adakah anda mengalami tanda-tanda yang dinyatakan :

http://www.airportnet.org/
1. Pernah keguguran
http://www.wisegeek.org/

Jika anda atau ahli keluarga pernah mengalami masalah keguguran semasa mengandung, jadi anda perlu lebih berhati-hati. Dalam situasi begini, jika kandungan telah berada antara 7-8 bulan, anda mugkin tidak dapat mengelak dari melahirkan anak lebih awal, kerana kelahiran pra-matang ini sukar untuk ditentukan.

Tetapi, selain dari situasi tersebut, anda juga boleh memastikan tempoh mengandung anda berada dalam keadaan selamat dan sihat dengan tidak ‘travel’. Suntikan mingguan bersama doktor, penjagaan diet dan tahap kesihatan perlu dipantau sepanjang masa, jadi ini mungkin sebabnya doktor tidak menggalakkan anda untuk ‘travel’.
2. ‘Multiple Pregnancy’
http://www.soc.ucsb.edu/
Bagi ibu-ibu yang telah disahkan mengandung anak kembar, kemungkinan besar kelahiran akan berlaku awal dari masa yang ditetapkan jadi anda perlu berhati-hati. Hal ini menyebabkan anda memerlukan penjagaan yang lebih rapi untuk mengelakkan keguguran. Secara amnya, kandungan bayi kembar akan dilahirkan sebelum sampai minggu ke 38. Jadi, kebanyakkan doktor akan menasihatkan anda untuk tidak pergi ‘travel’ jika mempunyai kandungan kembar.
3. Tekanan Darah Tinggi
http://www.whattoexpect.com/
Ramai para ibu akan mengalami perubahan emosi dan tekanan darah meningkat ketika mengandung bukan? Jika anda mengalami tekanan darah tinggi atau ‘hypertension’ ketika mengandung, seelok-eloknya anda mendapatkan rehat yang secukupnya.
Tekanan darah tinggi ketika mengandung mempunyai banyak risiko, antaranya boleh menyebabkan pengaliran darah yang tidak cukup ke uri atau ‘placenta’. Ini menyebabkan kandungan tidak mendapat jumlah oksigen dan nutrisi untuk perkembangan yang sihat. Jadi, dari pergi ‘travel’ dan sentiasa berasa letih, lebih baik dan dicadangkang supaya anda hanya berehat di rumah.
4. Diabetis
http://www.fotosantesedepois.com/
Jika anda mengalami kencing manis ketika hamil, ia dipanggil ‘gestational diabetis’ dimana hampir 2 hingga 10 peratus wanita hamil akan alami. Secara amnya, pemakanan ketika hamil akan dipecahkan menjadi glukosa, dan insulin yang dihasilkan melalui pankreas bersama-sama glukosa akan membantu untuk melancarkan proses tubuh seperti sedia kala.
Masalah akan berlaku apabila ibu hamil tidak menjaga pemakanan dan tidak mengambil berat kandungan nutrisi yang diambil. Selain itu, buat ibu hamil yang mengalami atau mempunyai ahli keluarga yang mengalami kencing manis, lebih baik untuk anda elak melancong supaya dapat rehat yang secukupnya.
5. Pernah Alami Pendarahan
http://www.momjunction.com/
Pendarahan dilihat sudah menjadi perkara biasa ketika hamil. Selalunya pendarahan akan berlaku ketika trimester pertama tetapi anda perlu juga berhati-hati. Jangan jadikan ini alasan untuk anda pergi ‘travel’. ‘Heavy bleeding’ aau pendarahan yang banyak adalah sangat merbahaya. Justeru, para pakar akan melarang anda untuk pergi melancong dalam temph masa yang lama kerana rahim anda berada dalam keadaan yang lemah.
Apa yang PERLU dan JANGAN dilakukan sebelum dan ketika travel semasa mengandung
Jika anda diizinkan untuk pergi melancong walaupun tidak dalam tempoh yang lama, ini anda adalah langkah yang anda perlu ambil perhatian :
http://blog.railyatri.in/
–PERLU bawa sekali laporan kesihatan dan juga bersama-sama laporan ultra sound.
–PERLU fikir untuk mendapatkan insurans perlindungan semasa melancong jika terdapat sebarang halangan berlaku.
–PERLU bawa bersama ubat-ubatan dan bawa lebih dari jadual yang sepatutnya untuk situasi berjaga-jaga.
–PERLU berikan number telefon doktor anda kepada mereka yang turut melancong bersama supaya bukan anda sahaja tahu jika sebarang situasi mencemaskan berlaku.
–PERLU tanya kepada doktor jika anda memerlukan sebarang immunisasi sebelum memulakan perjalanan.
–PERLU lakukan senaman kaki secara konsisten supaya tidak kejang dan perjalanan darah lancar kerana duduk dalam tempoh yang lama.
–JANGAN biarkan tubuh badan kekurangan air atau dehidrasi. Elakkan juga minuman berkafein dan alkohol.
–JANGAN bawa dan angkat barang berat ketika melancong.
–JANGAN membeli atau mengambil ubat-ubatan dari luar negara tanpa preskripsi dari doktor anda sendiri.
www.lonelyplanet.com
Semoga bermanfaat!


Sarawak Negeri Pertama Laksana Sains & Matematik Dalam Bahasa Inggeris

Sarawak menjadi negeri pertama akan melaksanakan pengajaran subjek Matematik dan Sains dalam bahasa Inggeris bagi sekolah rendah, kata Menteri Pendidikan, Dr Maszlee Malik.
Beliau berkata kerajaan negeri itu juga akan membantu Kementerian Pendidikan dari segi pelaksanaan serta melatih guru-guru mengajar kedua-dua subjek itu dalam bahasa Inggeris.

“Insiatif oleh kerajaan negeri, Jabatan Pendidikan Negeri dan beberapa universiti di Sarawak akan memastikan guru-guru mendapatkan latihan menyeluruh dalam bahasa Inggeris,” katanya.
Beliau berkata perkara tersebut merupakan antara isu yang dibincangkan semasa mengadakan kunjungan hormat kepada Ketua Menteri, Datuk Patinggi Abang Johari Tun Openg di Wisma Bapa Malaysia pada 24 April 2019.

Kursus Telah Dikendalikan Untuk Tenaga Pengajar
Sementara itu, Manyin berkata kerajaan negeri telah mengendalikan kursus untuk mengajar Matematik dan Sains dalam bahasa Inggeris melibatkan lebih 400 guru sekolah rendah pada tahun ini.

“Beberapa daripada guru tersebut akan menjadi tenaga pengajar kepada guru-guru di peringkat daerah masing-masing dan kerajaan negeri telah berbincang dengan universiti tempatan untuk melatih guru-guru kita dengan inisiatif tersebut dibiayai oleh kerajaan negeri,” katanya.

Berkaitan dengan bayaran kontra RM1 bilion untuk membaik pulih sekolah daif di Sarawak seperti dipersetujui sebelum ini, Maszlee berkata pelaksaaan rancangan itu akan dibincangkan secara terperinci dengan ketua menteri itu.
Hadir sama, Menteri Pendidikan, Sains dan Penyelidikan Teknologi, Datuk Seri Michael Manyin Jawong dan Pengarah Pendidikan Negeri Sarawak, Dr Azhar Ahmad.
– BERNAMA


Sari Yanti Kongsi Tips Cara Kawal Emosi Ketika Hamil & Petua Penjagaan Anak

Siapa yang tidak mengenali pelakon cantik dan comel bernama Sari Yanti kan? Ibu cantik yang merupakan isteri kepada Jep Sepahtu dan ibu kepada Dariya Inara ini juga seringkali melayan persoalan peminatnya di laman media sosial khususnya berkaitan hal ibubapa. Terbaharu, beliau berkongsi tips mengenai penjagaan anak-anak kecil yang boleh dijadikan panduan buat anda.

TIPS BAYI TERSUMBAT HIDUNG
Rupanya Sari Yanti menggunakan teknik biarkan anak kena panas matahri pagi supaya mudah untuk mereka bersin.

MACAM MANA NAK KAWAL EMOSI KETIKA HAMIL?

Menjawab persoalan mengenai cara mengawal emosi ketika hamil, Sari Yanti juga memberi beberapa tips yang pastinya boleh membantu anda.

Sari Yanti juga pernah mengalami masalah kandungan di luar rahim dan beliau menasihati bahawa semua ibu perlu menjauhi makanan segera.

Bukan itu sahaja, ada juga beberapa amalan yang boleh anda jadikan panduan supaya anak mudah tidur dan kurang menangis pada waktu malam.

MACAM MANA NAK HANDLE BAYI YANG SUKA DIDUKUNG SAHAJA?

*Semoga segala perkongsian yang dikongsikan oleh Sari Yanti ini dapat dijadikan panduan buat ibu-ibu di luar sana. Yang penting, jangan lupa untuk jaga pemakanan ya!

Sumber : Sari Yanti


Tak Payah Risau ‘Muncung Itik’ Lagi, Ujian HPV DNA Kini Ditawarkan Di Klinik Kesihatan KL, Kedah & Kelantan

Berita baik bagi wanita yang takut dengan ‘muncung itik’, iaitu spekulum yang digunakan untuk pemeriksaan pap smear!
Bukan sekadar rasa tak selesa kan, malah rasa malu dengan doktor atau jururawat yang membuat pemeriksaan.

Kini dengan kaedah HPV DNA, ujian ini boleh dilakukan sendiri dengan mudah dan cepat di klinik kesihatan kerajaan, seperti yang diwar-warkan oleh Dato’ Dr Mohd Rushdan Md Noor, Pakar Ginekologi Onkologi menerusi posting beliau di Medical Mythbuster Malaysia.
Menurut beliau, ujian saringan ini kini telah ditawarkan di Klinik Kesihatan di 3 negeri terawal iaitu Wilayah Persekutuan, Kedah dan Kelantan; dan ia bakal dikembangkan ke negeri-negeri lain dalam masa terdekat ini.

Ikuti penerangan penuh oleh beliau di bawah ini.

Foto Kredit: Project ROSE
SARINGAN KANSER SERVIKS (PANGKAL RAHIM) DENGAN UJIAN DNA HPV
Kerajaan sedang memulakan fasa 1 program saringan kanser serviks di 3 buah negeri di Semenanjung Malaysia menggunakan kaedah baru iaitu ujian DNA HPV.
Tiga buah negeri tersebut adalah KEDAH, KELANTAN dan WILAYAH PERSEKUTUAN.
Wanita-wanita yang layak melakukan ujian ini adalah mereka yang

berusia di antara 30-49 tahun
sudah pernah terdedah kepada hubungan kelamin.

*Wanita yang berusia kurang dari 30 tahun dan lebih dari 49 tahun, boleh meneruskan ujian pap smear kerana pada usia ini, pap smear mempunyai kelebihan.

Cara Ujian HPV DNA Dilakukan
Ujian HPV DNA ini jauh lebih mudah dan lebih cekap daripada ujian PAP SMEAR khususnya ke atas kumpulan sasaran.
Ia menggunakan peralatan yang kecil seperti “cotton bud” (dikenali sebagai “flog swab”) di mana anda sendiri boleh melakukannya (“self-sampling”).
Jika anda tidak yakin, ianya juga boleh dilakukan oleh kakitangan perubatan.
Anda tidak perlu melalui pemeriksaan menggunakan spekulum besar seperti dalam ujian pap smear.
Sampel yang diambil adalah daripada kawasan dalam faraj dan akan dihantar ke makmal untuk ujian kehadiran DNA Virus HPV.
Jika ujian negatif, anda hanya perlu ulang semula selepas 5 tahun tidak seperti ujian pap smear setiap 1-3 tahun sekali.

Kini Ditawarkan Di Klinik Kesihatan Wilayah Persekutuan, Kedah & Kelantan
Ujian ini sudah boleh dilakukan SEKARANG di mana-mana KLINIK KESIHATAN terdekat dengan anda di TIGA negeri-negeri yang tersebut di atas.
Tujuan utama saringan ini adalah untuk mencegah kanser serviks (pangkal rahim).

Bakal Dikembangkan Di Negeri-negeri Lain
Program ini akan dikembangkan kepada fasa seterusnya di negeri-negeri lain tidak lama lagi.
Program yang kerajaan jalankan ini hanya tertumpu kepada sasaran strategik wanita berusia 30-49 tahun.
KEPADA WANITA-WANITA YANG LAYAK, JANGAN LEPASKAN PELUANG TERBAIK INI UNTUK MENCEGAH KANSER SERVIKS.
TOLONG SHARE MAKLUMAT INI KEPADA AHLI KELUARGA, JIRAN DAN RAKAN-RAKAN ANDA.
Dato’ Dr Mohd Rushdan Md Noor
Pakar Ginekologi Onkologi
6hb Sep 2019

*Sumber: Dato’ Dr Mohd Rushdan Md Noor via Medical Mythbuster Malaysia


Saringan Suhu Badan Hanya Di Pintu Masuk Premis Perniagaan- MKN

Hari ini, Menteri Kanan (Keselamatan), Datuk Seri Ismail Sabri Yaakob dalam sidang media harian non-kesihatan memaklumkan bahawa pemeriksaan suhu badan ketika berkunjung ke pusat membeli-belah hanya perlu dilakukan di pintu masuk sahaja.
REKOD PERIBADI TETAP DIAMBIL

Langkah ini diambil apabila ramai pelanggan menyuarakan pendapat bahawa SOP masuk ke premis perniagaan perlu dikaji semula. Namun, diingatkan bahawa walaupun pengesanan suhu hanya dibuat di pintu masuk premis perniagaan, rekod peribadi pelanggan juga perlu diambil seperti biasa.
“Walaubagaimanapun, rekod peribadi seperti nombor telefon dan nama perlu juga diberikan kepada setiap kedai yang dikunjungi’

Menurutnya, rekod peribadi tersebut boleh diberikan sama ada melalui manual ataupun menggunakan aplikasi MySejahtera atau Selangkah.
Hal ini supaya dapat memudahkan proses ‘contact tracing’ dimana berbeza dengan pemeriksaan suhu. Proses ini bertujuan untuk mengenalpasti lokasi yang dikunjungi oleh pelanggan.


Dalam menuju ke alam perkahwinan, banyak perkara perlu dipersiap bagi membina rumah tangga. Selain persediaan dari segi mental, fizikal dan persiapan majlis raja sehari, bakal pengantin juga perlu menjalani ujian saringan di klinik berdekatan. Selain ujian HIV, ujian talasemia juga penting dalam perancangan untuk membina keluarga dan generasi yang sihat.
Dalam satu kenyataan melalui The Borneo Post, didapati bahawa kira-kira 76% rakyat dewasa Malaysia mempunyai penyakit ini tetapi hanya 26% yang hadir untuk ujian saringan. Ini menunjukkan kurangnya rasa kesedaran dalam masyarakat terhadap bahaya penyakit ini.

Bagi bakal pengantin, di bawah merupakan 5 sebab pentingnya untuk anda menjalani ujian talasemia bersama pasangan sebelum berkahwin.
Selain HIV, Jangan Abaikan Ujian Talasemia Sebelum Berkahwin. Ini 5 Sebab Ia Penting
1. Mengurangkan Risiko Zuriat Menghidap Talasemia Major
Ujian saringan awal merupakan tindakan yang disarankan bagi memastikan generasi dapat dilahirkan dengan sihat. Jika seseorang sudah mengetahui status talasemia dalam badan, maka anda dan pasangan akan sedia maklum akan risiko penyakit ini diwariskan kepada zuriatnya.

Jika anda dan pasangan kedua-duanya merupakan pembawa Beta Thalasemia iaitu penyakit talasemia jenis minor, maka anaknya berkemungkinan untuk menghidap Beta thalasemia Major sebanyak 25% dan Beta thalasemia Minor sebanyak 50%.

Ibu mengandung yang merupakan pembawa penyakit talasemia perlu jalani ujian prenatal untuk mengenalpasti sama ada kandungan mengalami penyakit talasemia major. Bergantung kepada keadaan, ada kes di mana ibu hamil dengan kandungan yang disahkan menghidap talasemia major mungkin akan diberi pilihan sama ada ingin meneruskan kehamilan atau sebaliknya. Ia bergantung kepada komplikasi dan risiko yang ibu dan janin perlu hadapi dari tempoh mengandung sehingga saat melahirkan.
Anak yang hidup dengan talasemia jenis beta thalasemia major perlu mendapatkan rawatan sepanjang hayat akibat penghasilan darah merah yang kurang dan tidak dapat berfungsi secara optimum.

2. Memastikan Penyakit Talasemia Terkawal
Mungkin masih ramai lagi dalam kalangan masyarakat kita yang enggan melakukan ujian saringan talasemia kerana ia kurang diberi perhatian. Malah, ada juga yang bimbang dengan keputusan yang bakal diterima.
Walaupun ujian saringan talasemia dianggap menggerunkan, namun bukan semua jenis peringkat penyakit ini berbahaya untuk individu tersebut dan warisnya. Terdapat banyak jenis talasemia yang dapat dikelas mengikut tahap keseriusannya.
Terdapat tiga tahap talasemia iaitu

pembawa talasemia iaitu thalasemia minor,
penyakit talasemia pertengahan iaitu thalasemia intermedia dan
penyakit thalasemia major iaitu tahap yang paling teruk.

Ujian ini tidak mengubah status kesihatan seseorang, malah merupakan langkah waspada yang baik dalam pengurusan kesihatan. Malah, jika anda disahkan mempunyai beta thalasemia trait iaitu penyakit talasemia ringan, ia tidak merbahaya dan tidak memerlukan sebarang rawatan.
Anda tidak perlu khuatir untuk jalani ujian ini jika selama ini tubuh terasa sihat dan tiada gejala penyakit talasemia serius. Contohnya seperti keadaan badan yang pucat dan lemah serta anemia yang serius sehingga menyebabkan sesak nafas.
Foto Kredit: alamystockphoto.com
3. Dapat Mengenal Tahap Kesihatan Pasangan Sebelum Berkahwin
Setiap pasangan mengimpikan untuk melahirkan generasi yang sihat tanpa sebarang masalah kesihatan. Tindakan menjalani ujian saringan talasemia adalah langkah bijak dan menandakan bahawa anda seorang yang berfikiran matang demi kesejahteraan keluarga yang bakal dibina.
Ramai yang terkejut apabila anak mereka disahkan menghidap talasemia. Ada juga yang saling menyalahkan kerana tidak dapat menerima kenyataan. Ini kerana, membesarkan anak talasemia bukan semudah disangkakan. Bahkan, ia menuntut komitmen yang tinggi. Dengan menjalani ujian saringan talasemia sebelum berkahwin, sebarang salah faham dapat dielakkan.
Foto Kredit: in-islam.com
4. Menerima Khidmat Kaunseling Untuk Penyakit Ini
Sekiranya anda dan pasangan sanggup menerima risiko dalam mengahwini pasangan yang merupakan pembawa penyakit ini, anda dan pasangan akan dirujuk bagi sesi kaunseling bagi membincang kebarangkalian zuriat anda untuk mewarisi penyakit ini.
Kebarangkalian penyakit talasemia yang berisiko kepada bayi yang bakal dilahirkan adalah berbeza-beza bergantung kepada tahap talasemia yang dibawa oleh ibu bapa. Kaunseling juga akan diberikan kepada pesakit yang pertama kali menyedari statusnya sebagai seorang pembawa penyakit talasemia.
Dengan khidmat ini, anda akan diberi maklumat berkaitan pengurusan kesihatan dan diet yang perlu dijaga untuk kesihatan darah dalam badan pada masa akan datang.
Foto Kredit: shutterstock.com
5. Mengurangkan Komplikasi & Risiko Ketika Hamil
Pasangan pembawa talasemia bukan sahaja dikhuatiri melahirkan anak dengan penyakit ini, malah ia juga mendedahkan risiko kepada ibu mengalami komplikasi ketika mengandung dan melahirkan anak.
Ibu mengandung yang merupakan pembawa talasemia mempunyai risiko untuk mengalami anemia. Anak dalam kandungan yang menghidapi alpha thalasemia major berisiko untuk meninggal dalam kandungan atau semasa dilahirkan.
Ibu mengandung pula dikhuatiri untuk berhadapan dengan komplikasi yang tidak diingini seperti preeklampsia dan tumpah darah semasa bersalin yang boleh mengancam nyawa.
Foto Kredit: newhealthadvisor.com
Jangan Pandang Remeh!
Ujian saringan talasemia kini tersedia di klinik kerajaan dan swasta yang terdekat. Walaupun ujian saringan talasemia tidak diwajibkan bagi bakal pengantin seperti ujian saringan HIV,  tetapi maklumat kesihatan ini amat penting lebih-lebih lagi bagi individu yang ingin mendirikan rumah tangga.
Ujian saringan talasemia ini juga hanya perlu dilakukan sekali seumur hidup. Selain pasangan berkahwin, seseorang yang berusia 16 tahun ke atas layak menjalani ujian saringan ini. Ia turut digalakkan sekiranya anda mempunyai saudara terdekat yang menghidap penyakit ini.
Jadi, jangan pandang ringan, ujian saringan ini mampu memberi kesan yang besar kepada masa depan hidup anda!


Satu Badan Melecur, Video Anak Istimewa Disyaki Didera Di Pusat Kebajikan Tersebar

Kecoh di laman media sosial apabila seorang remaja orang kelainan upaya (OKU) Sindrom Down yang dikenali dengan nama Bella dipercayai didera di sebuah pusat kebajikan pertubuhan bukan kerajaan (NGO) di ibu kota. Kisah menyayat hati ini telah mendapat perhatian daripada seluruh rakyat Malaysia yang rata-ratanya bersimpati dengan nasib yang menimpa remaja malang ini.
Seorang pengguna Facebook yang mendedahkan perkara itu mendakwa, remaja perempuan berusia 13 tahun itu dijadikan sebagai anak angkat oleh sebuah pertubuhan bukan kerajaan (NGO) di ibu kota. Begitu juga dengan seorang pelakon iaitu Fizo Omar yang turut mengharapkan keadilan buat adik Bella.

Baca juga: 9 Tanda Anak Didera Oleh Pengasuh Yang Ibu Bapa Kena Alert!
SELURUH TUBUH BADAN MELECUR

Berdasarkan video yang dikongsikan oleh Fizo di akaun Instagram miliknya memaparkan adik Bella didakwa berada di sebuah pusat kebajikan dengan keadaan yang sangat menyayat hati dimana seluruh tubuh badannya termasuk tangan, dada, leher dan paha luka dipercayai akibat melecur.

Duduk dengan bonda hari tu. Bonda belum pergi lagi, dia duduk dengan bonda.
Wanita tersebut bertanya mengapa tubuh badan adik Bella semakin kurus, salah seorang daripada individu yang berada di situ menjawab hal itu berlaku kerana Bella kurang makan. Dia sekali lagi bertanyakan apa sebenarnya yang terjadi tetapi individu berkenaan hanya memaklumkan dia tidak tahu apa-apa berkaitan perkara tersebut.
Rasanya gaduh. Dia buat apa entah dekat dapur, dia main dekat dapur. Haah, dia main seorang diri.
“KORANG NI MANUSIA KE SYAITAN?”

Tidak terhenti di situ, wanita tersebut kemudiannya mempersoalkan tindakan mereka yang tidak membawa adik Bella ke klinik mahupun hospital untuk mendapatkan rawatan meskipun lukanya sudah teruk. Jelas individu terbabit, dia tidak pasti bila kali terakhir Bonda membawa Bella ke klinik. Menurutnya lagi, mereka hanya menyapu krim dan memberi makan ubat sahaja.
Ni apa benda ni. Apa yang korang buat dekat anak aku ni. Kesan penuh terlalu banyak. Apa yang korang buat ni. Korang ni ada otak, hati perasaan ke tidak ni. Korang ni manusia ke syaitan?
Menurut sumber, Bella yang berusia 13 tahun ini sudah mendiami pusat kebajikan itu sejak setahun yang lalu. Sementara itu, Fizo Omar menerusi kapsyen di Instagram memaklumkan, kes penderaan terhadap Bella dikatakan sudah dilaporkan sejak 24 Jun yang lalu dan kini pihak polis sedang menjalankan siasatan lanjut. Dalam pada itu, dia berharap agar pihak berkuasa mengambil tindakan sewajarnya terhadap si pelaku.
So harap semua rakyat Malaysia berdoa dan memberi sokongan sepenuhnya atas usaha PDRM selesaikan kes ini. Solidariti utk adik Bella ni, anak istimewa yang ditemui dalam keadaan menyayat hati dan terbiar akibat Covid-19.
Sumber: Fizo Omar, Sinar Harian


‘Satu Badan Sejuk’- Ibu Kongsi Kisah Bayi 4 Bulan Meninggal Dunia Akibat Covid-19, Tapi Tiada Gejala

Kehilangan insan tersayang secara tiba-tiba, terutamanya anak yang dikandung selama 9 bulan yang hanya sempat merasa kasih sayang keluarga selama 4 bulan 2 hari sangat memeritkan. Ibu mana yang tidak bersedih, anak yang pergi pula tidak dapat diurusi urusan pengebumiaannya kerana setelah itu dia disahkan positif Covid-19 pula.
Peristiwa dukacita ini dikongsikan sendiri oleh ibu kepada bayi syurga tersebut iaitu Puan Aainaa Mazlan. Melalui coretan itu, puteri kecilnya pergi menghadap Ilahi akibat Covid-19 tetapi tidak mempunyai sebarang gejala.

Baca juga: Peguam Syarie Kongsi 7 Hak Diri Sebagai Isteri, Jangan Sampai Terlepas Pandang!
‘SATU BADAN SEJUK’- IBU KONGSI KISAH BAYI 4 BULAN MENINGGAL DUNIA AKIBAT COVID-19, TAPI TIADA GEJALA

Assalamualaikum. Saya nak share sikit tentang kematian anak saya yang baru 4 bulan 2 hari. Meninggal pada bulan yang mulia iaitu bulan Ramadhan 12 April 2022 jam 6.47pm.

Ramai yang tanya kenapa atau sebab apa meninggal dan ada juga yang assume macam-macam tentang kematian anak syurga saya. Okay let me explain. Bismillahirrahmanirrahim!
12 April 2022, pagi tu saya bawa anak saya yang sulong dan baby pergi kedai makan mak saya. Untuk beli barang-barang tempahan gift box kuih raya. Ibu teman saya pergi beli dan dia tolong jagakan anak-anak dalam kereta masa itu.
Masa ibu jaga dalam kereta baby ok siap main dengan nenek, video call dengan atuk sekali. Dia cakap-cakap bahasa baby dia. Dalam pukul 12 macamtu saya dan anak-anak balik rumah macam biasa.
Bagi anak sulong main dengan baby kejap sebelum dia tidur. Baby active macam biasa, takde sakit, tak demam, tak menangis atau merengek.
Selepas itu baby dengan abang tidur. Nak dijadikan cerita masa pukul 5 petang saya tengok dia masih tidur so ingat dia penat lah. Saya terus ke dapur kemas-kemas sikit. Selepas 30 minit saya tengok balik nak kejut bagi susu, bila angkat je dia tiada respon…
BAYI TIBA-TIBA TIADA RESPON…
Dalam hati (mengucap banyak kali) terkedu. Keep kejut but still no response. Mata dia pun sebelah tertutup dan satu badan sejuk.
Saya, suami dan anak sulong terus bawa ke klinik berdekatan since masa tu orang tengah prepare nak berbuka so takut jalan jem. Sampai je klinik, doc suruh buat CPR dekat anak saya sementara dorang tengah tunggu ambulans sampai.
So they keep call semua hospital private yang berdekatan but no one yang nak terima pesakit yang dalam keadaan tak sedar diri. Allahu berat betul ujian kami sekeluarga. And they said hospital gov je yang boleh…
WHAT ? Orang tengah memerlukan bantuan tapi dorang tak terima. Ok fine. Masa ini call hospital Sungai Buloh yang paling dekat dengan rumah saya di Kota Damansara. Pihak sana pun hantar ambulans ke klinik yang saya berada.
Sementara tunggu ambulans around 15 min, we keep CPR & doc cakap “no pulse”.
Doc keep mention “keep doing CPR, baby no pulse” “no pulse” berulang kali. Allah rasa macam kosong sangat masa itu.
15 min kemudian, ambulans sampai dan terus ke hospital Sungai Buloh. Dalam perjalanan ke sana, baby dapat oxygen & masa itu baby buka mata, ada nadi (dalam hati alhamdulillah).
Siap tanya baby masih ada nadi kan? Dorang cuma jawab “sabar puan, nanti sampai hospital kami cuba sedaya yang mungkin”.
PUTERI AURELIA SEGERA DIMASUKKAN KE UNIT RAWATAN RAPI (ICU)

Sampai-sampai je terus masuk ICU dan saya kena tunggu kat luar. Masa sampai dalam pukul 6.10pm. Tunggu punya tunggu, ada beberapa doc keluar dan bagitau.
Doc: Ada sesiapa yang positive covid ke kt rumah?
Saya: Takde doc. Kami dah buat test kit 3-4 hari berturut-turut tapi negative…
Doc: Kami buat swab test untuk baby & dia positive covid.
Saya: Allahuakbar! (Dalam hati macam mana boleh kena).
BAYI DISAHKAN MENINGGAL DUNIA & POSITIVE COVID, TAPI TIDAK BERGEJALA

Untuk makluman baby tiada symptom langsung, tiada demam, tiada batuk, tiada selsema, semua sakit tiada. Elok sihat dan ceria.
Selepas itu, dalam pukul 6.47 pm ada sorang doc keluar lagi panggil saya. Dia cakap baby dah meninggal. Dorang cuba selamatkan, dah pelbagai cara tapi tak boleh juga.
Menangis terduduk kat ICU tu.
Allahuakbar mak mana tak sedih anak yang baru jaga 4 bulan 2 hari tapi Allah lebihkan sayang anak syurga kami. Allah uji kami sekeluarga. Kami redha atas pemergian puteri kami Aurelia Adreena binti Mohamad Afi. Al-fatihah buat anak mama.
Mudahnya pemergian anak syurga mama ni. Tenang setenangnyaa awak pergi. Allahu Alhamdulillah. Terima kasih Allah sebab permudahkan urusan Aurelia Adreena binti Mohamad Afi. Sayangnya Allah dengan bidadari kecil ini tanpa dosa ibarat kain putih pulang ke negeri abadi.
Berbahagialah sayang dengan kawan-kawan awak. Tunggu mama, papa dan abang Aidan dipintu syurga ya. Kita terpisah sementara didunia. Di akhirat InsyaAllah kita bersama selamanya. Mama, papa, abang Aidan dan Aurelia akan hidup bahagia di alam sana nanti. Ameen.
IBU & ANAK SULONG POSITIF COVID-19, TIDAK DAPAT MENGIKUTI URUSAN PENGEBUMIAN

Kebumi pada keesokan harinya 13 April 2022 disebabkan banyak procedure untuk pesakit covid meninggal. Tapi paling sedih pagi sebelum pergi ke hospital kami satu family pergi klinik buat test & saya dengan anak sulong (abang Aidan) positive covid juga.
So urusan pengecaman mayat, mandikan jenazah (tayammum je sebagai pesakit covid) sepatutnya saya dan suami pergi tapi suami saya je boleh sebab dia result swab test negative. Saya tak boleh untuk semua tu untuk kali terakhir anak mama.
Alhamdulillah selesai pengebumian anak kami. Allah permudahkan urusannya. Cepat sangat, cuaca pun mendung sebelum berbuka dah selesai. Syukur suami dan ayah saya dapat uruskan sampai ke liang lahad walaupun dengan keadaan full PPE. Hanya beberapa orang saja yang boleh untuk kebumikan.
Al-Fatihah buat bayi syurga, Aurelia Adreena binti Mohamad Afi. Salam takziah buat puan sekeluarga, semoga tabah dan kuat menjalani ujian daripada-Nya.
Sumber: Twitter Aainaa Mazlan


Satu Beg Tapi Lengkap Boleh Simpan Semua Dokumen Penting Ketika Emergency, Wajib Ada!

Bencana banjir yang berlaku di Lembah Klang terutamanya Shah Alam dan Pahang sememangnya membuka mata warganet untuk sentiasa berhati-hati dan waspada dalam menyimpan dokumen-dokumen penting seperti sijil nikah, sijil lahir dan sebagainya.
Jadi, sebagai langkah berjaga-jaga untuk masa hadapan, orang ramai dinasihatkan untuk menyimpan sijil-sijil penting di dalam satu beg seperti yang dilakukan oleh pengguna Facebook bernama Puan Wanda Safwan.

Baca juga: Cara Mudah & Laju Buang Air Banjir Dalam Rumah. Guna 4 Alat Sahaja!
SATU BEG TAPI LENGKAP BOLEH SIMPAN SEMUA DOKUMEN PENTING
Antara benda yang saya bersyukur sangat sewaktu cemas dilanda banjir ialah semua dokumen penting saya dah disimpan di satu tempat. 3-4 bulan lepas, memang selalu terfikir pasal nak kemaskan susun atur & juga pengumpulan dokumen-dokumen penting setempat.

Disamping prepping, pengurusan dokumen ni juga penting supaya senang kita nak capai & lari di waktu kecemasan. Saya simpan semuanya di dalam 1 beg ni. Ruangan simpanan dia banyak, boleh simpan segala dokumen penting macam surat beranak anak, passport, geran kenderaan, S&P pembelian rumah, surat ar-Rahnu, polisi insurans dan apa saja dokumen penting yang perlu ada.
Sijil Degree saya & suami pun saya simpan dalam beg ni. Yelah just in case diperlukan nanti. Masa air naik pukul 3am tu, saya terus capai beg ni & semak balik apa yang ada di dalam. Kemudian saya terus masukkan ke dalam luggage untuk di bawa keluar nanti.

Beg ni pun ada lock sekali untuk kita protect dokumen di dalam. Bagi saya, setiap orang perlu ada 1 beg ni di rumah & letakkan di tempat yang senang capai. Beg ni saya beli dulu direct dari China, tapi saya tengok kat shopee pun ada jual. Murah je RM15 harganya.

Saya dah carikan link untuk mudah nak beli:

Link 1: https://shp.ee/r4xwsmh
Link 2: https://shp.ee/hf397ah (ada banyak jenis)
Link 3: https://shp.ee/n2499gh (banyak stok tapi ship from China)
Link 4: https://shp.ee/4eyu76h
Link 5: https://shp.ee/xbuitqh

Trust me, waktu dah panik nak selamatkan diri nanti kita tak sempat dah nak ingat kat mana passport, kat mana buku tabung haji, kat mana surat beranak anak etc.

Dengan 1 bag ni, mudah kita nak grab & go. Jangan lupa selitkan juga sedikit cash di dalam beg ni untuk kegunaan di waktu kecemasan nanti. Semoga bermanfaat kepada orang lain. Dulu saya tak terfikir benda ni betul-betul berguna di waktu kecemasan. Dah rasa situasi cemas tu sendiri baru tahu.
Sumber: Facebook Puan Wanda Safwan


Satu Langkah Mudah Untuk Sambung Belajar Di UK, Nak Cuba Tak?

“Susah ke senang belajar kat luar negara?” Ini antara soalan yang sering dikemukakan oleh orang yang ingin sambung belajar di luar negara. Sebenarnya tak mudah dan juga tak susah, yang penting kena sentiasa berfikiran positif, okay?

Sesetengah orang tak ada keyakinan diri untuk sambung belajar di luar negara. Takut kena kejutan budaya. Tapi kalau anda jenis yang berfikiran terbuka dan pandai berdikari, pasti tiada masalah! Nak tahu cara sambung belajar di UK? Inilah caranya…
IUMW tawar peluang sambung belajar di UK

Kini anda boleh lanjutkan pelajaran di UK dengan IUMW. Untuk pengetahuan anda, International University of Malaya-Wales (IUMW) adalah kerjasama antara Universiti Malaya, Malaysia dan University of Wales, UK. Gabungan dua benua dalam satu pakej pendidikan. Fuh!

IUMW merupakan universiti pertama di Malaysia yang menawarkan program Dual Award dengan pilihan pemindahan kredit. Pindah kredit dan anda berpeluang untuk belajar di UK sehingga 3 tahun tau. Tapi ada benda menarik yang pasti buat anda teruja…

Dengan program Dual Award di IUMW, anda boleh habiskan satu semester di University of Wales tanpa yuran tambahan! Paling menarik, dapat dua ijazah sekaligus. Satu daripada IUMW dan satu lagi daripada University of Wales. Bestnya!
Seronok belajar di luar negara, feeling lain macam!

Keputusan untuk belajar di luar negara ni bukan boleh buat main. Perlu siap sedia dari segi fizikal dan mental. Tapi kalau anda pilih IUMW, tak perlu risau lagi! Ini beberapa komen terbaik oleh pelajar Dual Award di IUMW. Jom tengok…

“Semua orang di universiti sangat mesra! Saya terus mendapat info yang diperlukan. Paling best, saya dapat merasai suasana perayaan Welsh Christmas dengan gembira pada tahun lepas. Banyak aktiviti pelajar untuk dipilih.“, kata Farhana Kaniz Liouza yang merasa semesternya di Wales sebagai satu pengalaman hebat.
“Dunia yang berbeza. Berjauhan dengan keluarga menjadikan saya lebih bebas dan berani. Selepas berbual dengan orang dari seluruh dunia di kampus, saya lebih yakin dalam berkomunikasi. Saya juga perlu belajar sedikit bahasa Wales!” kata Kam Chun Wui, pelajar Perniagaan Antarabangsa di IUMW yang sangat mengagumi budaya Welsh.

Wow! Memang teruja sangat. Komen yang diterima semuanya positif. Bagus tu. Pasti anda dah mula pasang niat nak belajar kat luar negara kan? View kat luar negara pun memang cantik belaka. Haa, ada berita best nak bagitahu anda ni…
Jom datang Hari Terbuka di IUMW!

IUMW turut memberi biasiswa bernilai RM10 juta kepada sesiapa yang layak. Syoknya! Tapi macam mana nak apply? Nak lagi senang, anda datang je terus ke kampus mereka sewaktu Hari Terbuka IUMW yang akan diadakan pada 18 Mei 2018 hingga 20 Mei 2018, dari jam 10 pagi hingga 5 petang. Take note!
Untuk info lebih lanjut tentang IUMW, boleh klik sini sahaja. Jika anda ada sebarang pertanyaan, hubungi di talian 03-26173131. Bolehlah ajak kawan anda yang nak sambung belajar kat UK tu pergi Hari Terbuka IUMW nanti. Yay!


Satu Malaysia Kecoh Bila Scha Alyahya Umum Cari ‘Pengganti’! Kenapa? Sebab #Watsonsmti Ke?

Watsons Malaysia sedang melakukan pencarian wajah baharu influencer terkemuka di Malaysia melalui salah satu pertandingan platform digital media sosial iaitu Watsons Malaysia’s Top Influencer 2018. Acara menerusi media sosial yang melantik selebriti terkenal, Scha Alyahya sebagai jurucakap ini telah bermula dengan cabaran pertama pada 4 October yang lalu dan mendapat sambutan yang memberangsangkan dari orang ramai.
TOP 25 SUDAH DIPILIH!

Mempunyai 7 cabaran secara total yang perlu dilakukan secara berperingkat, kini sebanyak 25 peserta sudah dipilih untuk meneruskan dengan cabaran ketiga yang bakal berlangsung tidak lama lagi.

Apa yang menariknya, seorang peserta terbaik juga telah dipilih berdasarkan cabaran kedua dan berjaya mendapat Watsons Point sebanyak 1K! Banyak tu!

PARA PESERTA SUDAH MULA BERKEMPEN #watsonsmti
Sebelum memulakan cabaran ketiga, para peserta Top 25 juga sudah mula ‘berkempen sakan’ dengan mencipta fanclub menggunakan #hashtag mereka tersendiri di laman Instagram masing-masing. Memang persaingan yang sengit dapat dilihat dari setiap peserta untuk menunjukkan kreativiti tersendiri. Memang pening kepala nak pilih mana yang kreatif dan berdebar nak tahu siapa yang bakal terpilih! Haa, inilah beberapa peserta favourite admin:
#gengkikin #SquadAthilladhun #teamaiman
#TeamEleena #TeamZarulSukri #TeamLil #teamscarlett
#teamafiq #teameva #teamfj #gengalfi
#teamadirafitrah
CABARAN KETIGA #watsonsmti SUDAH BERMULA! SIAPA AKAN KE TOP 12?

Cabaran ketiga yang diberikan kepada 25 peserta adalah bertemakan ‘Creative Social Media Story’ . Kesemua 25 peserta sudahpun menerima barangan misteri dari Watsons dan perlu mengambil 5 gambar atau video bersama barangan misteri tersebut. Bukan itu sahaja, mereka perlu memuat naik gambar atau video tersebut menggunakan cara yang paling kreatif dan jangan lupa untuk letak #watsonmti dan #ohbulanofficial. Siapakah yang bakal terpilih untuk ke Top 12? Tunggu….

Jangan lupa untuk ke laman Instagram OhBulan (@ohbulanofficial) dan Watsons Malaysia (@watsonsmy) untuk mengetahui segala update terkini. Mana tahu, peserta yang anda sokong boleh menang kan?


“Satu Perasaan Rindu Yang Teramat Sakit,” Perkongsian Bapa Tunggal Undang Sebak…

Pemergian penyanyi kesayangan ramai, Allahyarham Siti Sarah Raisuddin merupakan satu berita sedih yang sukar ditelan kerana  sebelum ini mereka sering berkongsi momen-momen indah bersama keluarga di media sosial.
Kesedihan yang dialami oleh pelawak dan juga usahawan, Shuib itu telah membuka mata ramai orang untuk sentiasa merakam kenangan bersama insan tersayang.

Baca juga: “Aku Pernah Berada Di Tempat Shuib, Sakit Hanya Allah Tahu”
KEHILANGAN SRIKANDI DUNIA, DIJEMPUT ALLAH
Menjengah ke laman Facebook, seorang saudara dikenali sebagai Faid Noorazmi turut berkongsi bahawa beliau juga pernah merasai kehilangan isteri tercinta. Beliau terpanggil untuk berkongsi apa yang dirasakan sepanjang tiga tahun enam bulan kehilangan isteri tercinta, dijemput Allah menjadi bidadari syurga di usia muda.

Lebih kurang 3 tahun 6 bulan aku hidup tanpa isteri di sisi dan tempoh ni akan terus berpanjangan selagi hayat di kandung badan.
Kalian semua tahu apa yang aku rasa?
Rasa sunyi? Ye, sunyi yang teramat dalam.
Rasa menyesal? Ye, pasti ada rasa menyesal sebab tak jadi yang terbaik untuk isteri sepanjang waktu hidup dia.
Rasa rindu? Ye, satu perasaan rindu yang teramat sakit yang bagi aku tak ada penghujungnya melainkan syurga.
Tambahnya lagi, kehidupan bahtera sebagai suami isteri hanya bertahan selama satu tahun satu bulan dan lebih menyedihkan anak kecil mereka baru berusia dua bulan.

PESANAN BUAT MEREKA YANG MASIH ADA & BAKAL ADA PASANGAN
Beliau juga berkongsi beberapa tips untuk sentiasa mengekalkan keharmonian dan kebahagiaan dalam berumah tangga.
1. Hidupkan suasana “baitul muslim” di dalam rumah. Dirikan solat jemaah, sama-sama mendalami ilmu agama & nasihat menasihati sesama pasangan. Suami nasihat isteri, isteri juga perlu menasihati suami. Dalam rumah tangga, nobody perfect. Sama-sama usaha untuk sempurnakan antara satu sama lain.
2. Ciptalah kenangan seberapa banyak yang mungkin, kerana dengan kenangan itulah akan menjadi tatapan bila salah seorang daripada kalian kembali ke pangkuan pemilik alam.
3. Perbaiki hubungan sekiranya retak di tengah jalan. Kalian mungkin terasa kadang- kadang pasangan itu adalah beban. Tetapi kalian akan terasa sebenarnya dia adalah sumber kekuatan apabila dia hilang selamanya dari kehidupan.
4. Ucapkan kata sayang seikhlas & sekerap mungkin yang boleh kalian ucapkan. Masa dia dah pergi, masa tu nak jerit nak menangis ucap “ I Love You” pon dah tak ada guna.

5. Layankan manja & gedik pasangan. Ini antara benda paling besar yang kalian akan rindu bila pasangan kalian pergi buat selamanya. Mungkin masa hidupnya dia kalian akan rasa menyampah, letih, geram tengok bila dia terlebih manja, tapi percayalah bila dia dah tak ada, kalian akan tanya dalam hati sendiri, siapa lagi nak manja dengan aku? siapa lagi nak tergedik dengan aku? siapa lagi nak bergurau dengan aku? masa tu dah tak ada siapa. Kalau kalian jenis tak melayan karenah manja pasangan, aku tak boleh gambarkan betapa besarnya penyesalan kalian.
6. Makan bersama pasangan. Bagi aku selain bedtime story, duduk makan semeja bersama pasangan merupakan salah satu waktu terbaik untuk kalian menguatkan ikatan kasih sayang bersama. Jangan biarkan pasangan makan berseorangan. Waima kita dah makan di luar atau ada jamuan di tempat kerja, balik rumah duduk semeja, jamahlah makanan yang ada bagi menemani pasangan kita yang menunggu kepulangan kita untuk makan bersama.
7. Sentiasa doa & redha antara sesama pasangan. Ini adalah saham akhirat untuk pasangan kita. In sya Allah dengan doa & redha daripada kita suami/isteri, pasangan kita akan selamat & bahagia di negeri abadi.
Sumber: Faid Noorazmi


Satu Sebab Misteri Buatkan Anda Nak Lihat Panasonic Official Store Di Lazada Setiap Hari…

Anda biasa beli barang secara online di Lazada? Kini pembelian secara online di Lazada sudah menjadi trend. Sekarang semuanya di hujung jari.  Mudah kan? Lagi best bila nak hujung tahun ni, Lazada nak buat surprise untuk anda. Wow!  Apalah surprisenya ya?
EXCLUSIVE PANASONIC DEALS SEMPENA LAZADA ONLINE REVOLUTION SANGAT DINANTIKAN!

Bermula 11 November 2017 hingga 14 Disember 2017, akan adanya Exclusive Panasonic Deals di Lazada. Wow! Boleh dapat barang Panasonic dengan harga promosi.  Bestnya! Anda hanya perlu klik link ini untuk tahu promosi gempak yang ada. Mudahnya. Weee…
Lazada juga akan mengadakan kempen sempena Lazada Online Revolution sewaktu 4 mega days, iaitu pada 11 November 2017 dan 12 Disember 2017 hingga 14 Disember 2017.  Jangan lupa take note tarikh penting ini. Barangan utama yang dipromosikan oleh Panasonic adalah kamera, bateri dan headphone. Gempak betul!

Ambil perhatian! Bermula 11 November 2017 hingga 14 Disember 2017, anda kena klik link ini setiap hari. Sebabnya, promosi sewaktu mega days adalah pada tarikh terpilih sahaja. Selain itu, ada sebab misteri yang membuatkan anda nak selalu klik link ini setiap hari.  Eh??
SEBAB MISTERI KENAPA KENA KLIK LINK INI SETIAP HARI…
Kredit: Shutterstock
Rupanya selain promosi sewaktu mega days, akan ada promosi lain sempena Exclusive Panasonic Deals. Sebab itu kena rajin klik link ini setiap hari. Kalau tak rajin, macam mana nak tahu promosi yang Panasonic ada kan?  Nampak gayanya hujung tahun ni bolehlah shopping barang Panasonic dengan harga lebih murah. Hihi.
Jangan lupa tengok Panasonic Official Store bermula awal bulan November. Banyak promosi-promosi terbaik menanti anda! Anda cuma klik link ini sahaja setiap hari untuk tahu promosi yang ada. Anda juga boleh klik sini untuk tonton video menarik oleh Panasonic. Selamat bershopping barang Panasonic di Lazada…


‘Save Our Rainforest 2016’ Berlumba Untuk Dunia Yang Lebih Hijau

Kuala Lumpur, 17 Februari 2016 – Atas kejayaan dan keberkesanan program ‘Save Our Rainforest Race’ (SORR) sejak tahun 2013 hingga 2015, kesinambungan usaha pemeliharaan dan pemuliharaan hutan hujan tropika di Malaysia akan diteruskan melalui program tahunan ‘Save Our Rainforest 2016’ (SORR2016).
Program ini bakal dianjurkan oleh Pertubuhan Pelindung Khazanah Alam Malaysia (PEKA Malaysia), sebuah NGO yang memperjuangkan isu-isu berkaitan khazanah alam.

‘Pokok Adalah Masa Depan Kita’, tema Program ‘Save Our Rainforest 2016’
Pada kali ini, SORR 2016 akan membawa tema yang berbeza dari tahun-tahun yang lepas iaitu ‘Pokok Adalah Masa Depan Kita’. Ia akan diadakan pada 26 Mac 2016 bertempat di Pusat Pelancongan Pendidikan Eco-Edutourism, Hutan Simpan Sungai Menyala, Port Dickson, Negeri Sembilan.
Bermula jam 7.30 pagi dan dijangka berakhir 2.30 petang, sebagai simbolik menyelamatkan hutan di negara ini yang semakin berkurangan, peserta-peserta SORR2016 akan berlumba sejauh 16km untuk menanam pokok-pokok hutan di kawasan yang ditetapkan.

Sepanjang laluan perlumbaan, peserta-peserta akan melalui beberapa cabaran termasuk menyelesaikan permainan yang menarik dan relevan sesuai dengan visi SORR 2016 pada kali ini.

Seperti program SORR yang lalu, visi dan objektif SORR 2016 adalah bertujuan meningkatkan kesedaran mengenai kepentingan hutan Hujan Tropika di negara ini dan mendidik peserta dan masyarakat untuk turut sama menjaga alam sekitar secara mampan untuk generasi kini dan akan datang.
Selain itu, program SORR 2016 ini turut berhasrat mengumpul dana untuk kempen kesedaran dan program pendidikan PEKA pada masa akan datang.
Disertai Artis Popular Tanah Air
Pada tahun ini, ‘Friends of SORR’ terdiri daripada Amy Search, Keith Foo, Johan Raja Lawak, Imelda Harris, Thanuja, Razif Yahya, Najwa Latif, Syafik Malik, Harick Azha, Ozlynn and Kim Raymond.
SORR 2016 juga menyasarkan penanaman sebanyak tidak kurang 1,000 batang pokok hutan yang terdiri dari pelbagai spesis dengan penyertaan sekurang-kurangnya 2000 orang peserta yang terdiri dari pelbagai lapisan masyarakat untuk turut serta khususnya pelajar-pelajar, syarikat korporat, individu dan sebagainya.
Setiap peserta yang disertai oleh 2 orang bagi setiap kumpulan akan berpeluang mendekati dan memahami khazanah alam dan cara-cara penanaman pokok yang betul. PEKA Malaysia juga mengalu-alukan pihak korporat dan individu untuk bersama-sama menaja atau membantu dari aspek kewangan atau barangan untuk menjayakan SORR 2016 ini.
Sidang media yang berlangsung hari ini menyaksikan pelancaran SORR 2016, pengumuman penaja dan Friends of SORR. Program sidang media ini juga telah disempurnakan oleh tetamu khas dan penyokong PEKA seperti Salamiah Hassan, Zaiton Sameon, Norish Karman, dan Ewal.

Terbuka Kepada Orang Ramai
Kepada sesiapa yang berminat menyertai SORR2016, boleh mendaftar melalui FB dan website PEKA yang telah dibuka untuk orang ramai.
Yuran penyertaan dikenakan sebanyak RM80 seorang (RM160 per kumpulan).
Seperti program SORR sebelum ini, yuran penyertaan ini termasuklah pek perlumbaan (‘race kit’) yang terdiri dari satu set anak pokok, sarapan pagi, makan tengahari, ‘t-shirt’ rasmi SORR2016 dan ‘doorgift SORR2016’.
Peserta-peserta yang berminat digalakkan mendaftar segera dan tidak menunggu di saat-saat akhir.
Sebarang pertanyaan berkenaan maklumat dan pendaftaran SORR 2016, orang ramai boleh melayari www.pekamalaysia.org atau mengikuti berkaitan PEKA dan SORR2016 di http:/facebook.com/pekamalaysia atau hubungi Susee (6016 2010204), Arizal Rahman (6011 12249782) atau Izwan (6017 9321899).
*Klik sini untuk terus mengisi borang pendaftaran.
[infobox title=’Tentang Pelindung Khazanah Alam Malaysia (PEKA)’]\

PEKA Malaysia ialah sebuah badan bukan kerajaan (NGO), yang ditubuhkan bagi menghentikan kemusnahan sumber alam semulajadi, menjadi suara dalam mempertahankan hak alam sekitar dan alam semulajadi . PEKA Malaysia berhasrat menimbulkan kesedaran tentang alam semulajadi, kesihatan, serta usaha pemeliharaan dan pemuliharaan alam sekitar.

[/infobox]


7 Perkara Penting Perlu Tahu Bila Anak Diserang Sawan Demam

“Paniknya bila anak tiba-tiba kekejangan sampai tak sedarkan diri tadi. Syukurlah pernah terbaca tentang sawan demam suatu masa dulu. Tapi, bolehkah kejadian ini berulang lagi? Apa patut buat untuk elakkan ia berlaku lagi?”
Sawan demam atau ‘febrile seizure’ yang berlaku pada anak kecil dan bayi adalah salah satu pengalaman yang boleh menyebabkan trauma kepada ibu bapa. Berderau jantung ibu bapa melihatkan anak yang terbaring tidak sedarkan diri, diserang kekejangan badan dan kaki, mata hitam memandang ke atas, air liur meleleh, atau perubahan warna pada kebiru-biruan pada kulit dan bibir. Dalam beberapa kes, ada juga anak yang terkencing atau terbuang air besar.

Menurut Dr Alya Hamzah menerusi Malaysian Medical Gazette, sawan demam ini boleh dialami oleh anak kecil seawal umur 3 bulan hingga 6 tahun. Walaubagaimanapun, ia lebih kerap terjadi kepada anak kecil dalam lingkungan 6 bulan hingga 5 tahun.
Foto Kredit: newswalle.com

7 Perkara Penting Perlu Tahu Apabila Anak Diserang Sawan Demam
Seperti yang diterangkan oleh doktor, sawan demam bukanlah sejenis penyakit dan ia berbeza daripada epilepsi. Maka, ia tidak menyebabkan kerosakan otak mahupun menggugat tahap intelektual kanak-kanak. Sebaliknya ia adalah sebuah kondisi di mana kanak-kanak tersebut mengalami kekejangan akibat suhu badan yang terlalu tinggi iaitu melebihi 40°C.

Sebagai ibu bapa, penting untuk kita mengetahui apa yang perlu dilakukan sekiranya berhadapan dengan situasi sedemikian. Ini 7 perkara penting untuk anda tahu.
1. Jangan Terlalu Panik, Buat Tindakan Pantas
Jika ditanya pada sesiapa yang melihat anak diserang sawan buat pertama kali, mereka tentu akan panik. Namun, cuba kawal perasaan dan fokuskan kepada cara mengelakkan tempoh sawan daripada berlanjutan.
Lazimnya tempoh sawan amat pendek iaitu beberapa minit.
Foto Kredit: verywell.com
2. Alihkan Anak Ke Tempat Selamat
Pastikan tiada objek keras berada di sekitar anak yang boleh menyebabkannya terhantuk atau cedera. Terus menunggu di sebelahnya dan jangan tinggalkan anak walau seketika.
Foto Kredit: safebabyreviews.com
3. Posisi Mengiring Ke Kiri
Letak anak dalam posisi mengiring ke sebelah kiri untuk mengelakkan anak dari tersedak atau tercekik air liur, muntah, lendir, atu sebarang lendir. Posisi ini dikenali sebagai ‘recovery position’ kerana objek di dalam mulut lebih mudah termasuk kedalam rongga paru paru kanan berbanding paru paru kiri. Maka, sebab itulah tidak disyorkan meletak anak anda mengiring di sisi kanannya.
Selain itu, jangan cuba mengawal pergerakan anak sewaktu serangan sawan kerana tindakan ini barangkali mencederakan otot atau tulangnya.
Demonstrasi ‘recovery position’ untuk anak kecil. / Foto Kredit: youtube.com
4. Jangan Sesekali Masukkan Sebarang Objek Ke Dalam Mulutnya
Mungkin anda pernah dengar orang cakap masukkan sudu atau objek keras ke dalam mulutnya untuk mengelakkan dia menggigit lidahnya. Tapi, perbuatan ini sama sekali tidak sepatutnya dilakukan kerana dikhuatiri menyebabkan objek patah dan sekaligus lebih membahayakan anak.
Anda juga tidak sepatutnya memaksa mereka meminum air atau sebarang ubat-ubatan daripada  melalui mulut ketika serangan ini berlaku. Lapkan sebarang bendalir yang terkeluar dari mulut anak jika ada.
Foto Kredit: m.utusan.com.my
5. Perhatikan Keadaan Anak
Catatkan tempoh dan tanda perlakuan anak ketika diserang sawan demam. Segala butiran penting untuk membantu doktor untuk membuat diagnosis yang tepat dalam menentukan keadaan kesihatan anak anda.
Jika ia berterusan sehingga 5 minit, jangan tunggu lagi dan segera hubungi ambulans atau bawa anak ke hospital serta-merta.
Foto Kredit: s3.amazonaws.com
6. Bawa Anak Untuk Pemeriksaan
Setelah anak tersedar, bawa anak berjumpa doktor untuk pemeriksaan lanjut. Biasanya anak akan kelihatan mengantuk dan mungkin tertidur seketika. Namun selepas itu, mereka akan kembali aktif dan cergas seperti biasa.
Jika ini kali pertama anak anda diserang sawan, mungkin mereka akan ditahan wad untuk pantauan doktor. Tindakan ini penting bagi memastikan tiada jangkitan di otak atau lain-lain penyakit seperti meningitis mahupun hypoglycaemia (paras gula rendah).
Sementara itu, anda boleh membantu memberikan keselesaan dan meredakan demam panas dengan membasahkan badan mereka menggunakan span atau kain lembab.
Foto kredit: gettyimages.de
7. Ia Boleh Berulang
Menurut sumber akhbar tempatan, lebih kurang 30%s kanak-kanak yang mengalami sawan demam akan mengalaminya lagi berulang kali tetapi tidak semestinya pada setiap episod demam.
Menurut Dr Alya, antara risikonya untuk berlaku adalah lebih tinggi jika ada sejarah keluarga yang pernah mengalami sawan demam atau serangan sawan demam pertama berlaku pada umur kurang daripada 1 tahun. Tambahnya, hampir separuh daripada kes sawan demam berulang akan berlaku dalam tempoh 6 bulan selepas kes pertamanya.
Walau apa pun, ibu bapa tidak perlu terlalu risau kerana keadaan ini tidak menjejaskan minda kanak-kanak dan biasanya ia akan berhenti apabila anak semakin besar.
Foto Kredit: romper.com
Peka Pada Suhu Badan Anak
Punca berlakunya sawan masih belum dapat dikenalpasti secara tepat.
Namun, salah satu usaha untuk mengawalnya daripada berlaku adalah dengan mengawal suhu demam anak. Semak suhu mereka dari semasa ke semasa dan lakukan teknik ‘sponging’ untuk mengelakkan suhu badan menjadi terlalu tinggi. Rujuk kepada doktor untuk mendapatkan nasihat serta ubat-ubatan jika perlu.


“Saya Ada Kayap Ular, Nanti Kayap Tu Bersambung Boleh Mati Ke Doktor?”

Penyakit kayap ini juga digelar sebagai ‘shingles’ dalam Bahasa Inggeris dan berpunca daripada virus dipanggil ‘varicella zoster’. Virus ini juga merupakan penyebab kepada penyakit cacar air (chicken pox).Dalam kepercayaan masyarakat tempatan, ramai yang percaya bahawa sekiranya ruam kayap ini bertemu mengelilingi badan akan membawa maut, tetapi sebenarnya kepercayaan ini adalah salah dan penyakit ini jarang menyebabkan kematian.
Mesti ramai yang risau kan?

Baca juga: Kalau Anak Alami 7 Jenis Penyakit Berjangkit Ini, Mak Ayah Boleh Minta Cuti 5 Hari
“SAYA ADA KAYAP ULAR, NANTI KAYAP TU BERSAMBUNG AKAN MATI KE?”

“Pakcik datang hari ini sebab apa?”

“Doktor tolong pakcik, pakcik ada kayap ular. Kalau kayap ini bersambung, mati pakcik”, sambil selak bajunya.
“Pakcik pernah kena chicken pox masa kecil dulu?Atau ada orang panggil cacar air.Yang kulit jadi gelembung lepas itu jadi parut”
“Oh ada.Masa kecil dulu la”
Kayap ular disebabkan oleh virus Varicella-zoster iaitu virus yang sama yang menyebabkan chicken pox. Oleh itu sesiapa yang dijangkiti oleh chickenpox boleh mendapat jangkitan kayap ular. Selepas pesakit pulih daripada jangkitan chickenpox, dan tidak dirawat dengan sempurna, virus yang masih hidup dan berbaki, boleh memasuki sistem saraf pesakit dan tinggal diam (tidak aktif) selama bertahun-tahun.
Akhirnya, apabila daya tahan bekas pesakit chicken pox ini menjadi lemah semula, ..virus ini akan menjadi aktif semula dan bergerak sepanjang laluan saraf pada kulit, dan menyebabkan lepuhan dan kayap. Pergerakan sepanjang saraf ini ibarat ular yang membelit, lalu dinamakan kayap ular.

Kayap ini biasanya akan menyerang satu saraf (dermatome) pada satu bahagian badan sahaja. Setiap akar saraf mempunyai 2 set yang sama untuk memberikan deria sentuhan di kedua-dua belah kiri dan kanan bahagian badan.
Maka, apabila virus tadi menjadi aktif kembali, kayap ular hanya terjadi di sebelah kiri atau kanan sesuatu bahagian kecil badan sahaja, bergantung di saraf mana letak duduknya virus tersebut. Memang agak mustahil juga untuk kayap ular itu mengelilingi badan kita.
Ia biasanya melibatkan bahagian dada dan muka. Ada segolongan kecil pesakit mungkin mengalami kayap ular di lebih dari satu bahagian badan tetapi tidak mungkin di kiri dan kanan serentak.Ia takkan bersambung. Itu semua mitos! Sehingga kini tiada rawatan yang berkesan sepenuhnya untuk merawat kayap ular. Tetapi rawatan perubatan yang betul mampu MEMENDEKKAN JANGKA MASA penyakit dan MENGELAKKAN KOMPLIKASI.
JENIS UBAT KAYAP ULAR SELALU DOKTOR BERI

Ubat yang biasa dipreskripsi oleh doktor:
1. Anti-viral – seperti Acyclovir. Ia penting untuk mengurangkan kesakitan dan memendekkan tempoh penyakit.
2. Ubat tahan sakit – seperti NSAIDs untuk membantu pesakit menangani rasa sakit yang ditanggung.
3. Krim antibiotik – sekiranya berlaku jangkitan bakteria pada kayap ular tersebut.
“Habis itu, dulu ada jiran pakcik yang meninggal. Katanya sebab kayap dia bersambung”
“Pakcik, ada tengok tak kayap dia?”
“Tak ada la pulak”
“Dia meninggal mungkin sebab lain, kebetulan pula ada kayap”
“Ramai orang duk sangka, kalau kayap bersambung akan meninggal. Tapi, tak ramai yang tahu, rokok lagi bahaya dari kayap. Betul tak pakcik?”,sambil jeling rokok yang sedikit terkeluar dari poket baju pakcik. “Betul, doktor”, sambil tolak rokok masuk ke dalam poket dan tersengih.
Sumber: Dr Ahmad Samhan


“Saya Akan Rasa Lebih Bermaruah,”- Suami Tuntut Cerai Dek Terkilan Diperlekeh Isteri & Keluarga Mentua!

“Isteri tak tahu dek untung…”
Istilah biasa digunakan kepada isteri yang tidak tahu erti bersyukur apabila dijodohkan dengan seorang suami yang baik tetapi tidak reti menghargai. Malah, si suami disindirnya lagi termasuk keluarga isteri. Apa nak jadi?

Itulah kisah benar yang terjadi kepada bekas ‘client’ Puan Normaliza Mahadi yang telah mengizinkan kisah bekas rumah tangganya dikongsikan sebagai pengajaran buat masyarakat di luar sana.
Baca juga: ‘Wanita Bahagia Bertutur 20 Ribu Perkataan Sehari’- Awas Bila Berubah Jadi Pendiam, Khuatir Ada ‘Repression’!

KISAH BEKAS SUAMI YANG TERKILAN & DISAKITI
Gambar hiasan: Crosswalk.com.

Dalam hantaran itu menceritakan, lelaki tersebut berasa terkilan dengan kelakuan bekas isteri yang tidak menghargainya kerana tidak mampu memberikan kehidupan yang mewah. Malahan, keluarga mentua turut menyindir atas kekurangannya itu.
Walaupun, keseluruhan gajinya yang kecil itu telah diberikan sepenuhnya untuk kehidupan isteri dan anak-anak namun dirinya masih diperlekehkan. Mari, ikuti kisah ini.
“SAYA HAPPY OKAY JE NAIK MOTOR & MAKAN SEKADARNYA, TAPI TERKILAN BILA ISTERI…”
Kes lama klien saya untuk pengajaran dan pemahaman umum. Bekas klien saya mengizinkan saya berkongsi secara umum kesnya tanpa menyebut nama dan tempat serta tiada perincian kes.
Klien ini berjumpa saya sewaktu dalam proses memohon penceraian atas sebab tidak sefahaman dengan isteri. Saya minta dia beritahu apa yang dia harapkan terjadi jika cerai ini berlaku.
“Saya akan rasa lebih bermaruah,” jawabnya.
“Ulas lagi?”
“Saya ini suami yang bergaji kecil. Tak mampu nak mewahkan hidup isteri dan anak-anak. Keseluruhan gaji saya adalah untuk membayar rumah, kereta dan makanan anak-anak. Saya hanya menyimpan sedikit untuk minyak motor dan makan di tempat kerja.”
“Masalah kewangan?”
“Bukan. Saya tak ada isu menyumbangkan semua gaji saya untuk isteri dan anak-anak. Saya happy. Saya ok naik motor dan makan sekadarnya. Hanya saya terkilan apabila isteri dan keluarganya yang sering memperlekehkan saya.”
“Contoh?”
KELUARGA MENTUA PUN TURUT MENYINDIR
Gambar hiasan: BrideStory.com
“Isteri akan kata dia mahu hidup macam orang lain. Boleh pergi berjalan-jalan. Boleh makan sedap setiap minggu. Dia nak merasa saya belikan barang mewah. Sedangkan dia tahu semua pendapatan saya adalah untuk keluarga.
“Saya sudah tidak ada extra lagi untuk lebih dari itu. Dan bila ada keluaran kereta terbaru, keluarga isteri akan menyindir saya kerana saya tidak mampu.”
“Jadi you rasa semua pengorbanan macam tak ada nilainya. Dan jika bercerai you rasa lebih bermaruah sebab tak perlu berhadapan dengan isteri dan keluarganya?”
“Iya. Saya masih akan berikan apa yang saya dah bagi selama ni. Saya tak akan kurangkan. Tapi saya tak berdaya nak bertahan dengan isteri yang tak nampak pengorbanan saya.”
By NM. Sekian. Beliau masih lagi bekas suami yang baik.
“RUGINYA SI ISTERI…ISTERI YANG TAK RETI DEK UNTUNG,” – NETIZEN
Menjengah di ruangan komen, ternyata perkongsian ini memberikan pelbagai reaksi dalam kalangan netizen. Terdapat ramai yang meluahkan rasa kasihan kepada lelaki tersebut, selain mendoakan agar bertemu wanita yang menghargainya.
Malah, ada juga yang menyatakan bahawa ruginya wanita tersebut kerana tidak menghargai suami sebaik itu. Memang tak reti nak bersyukur.

Sumber: Facebook Normaliza Mahadi